Akui Lebih Penat, Siti Nurhaliza Kongsi Pengalaman Hamil Bayi Lelaki

Penyanyi tersohor dan kesayangan ramai, Datuk Seri Siti Nurhaliza berkongsi pengalaman kehamilan keduanya ketika ini yang akui lebih mencabar berbanding dahulu.

Menurut Siti, kehamilan kali ini mempunyai lebih banyak simptom ibu hamil seperti lebih penat dan tidak boleh memakan makanan yang pedas biarpun merupakan peminat citarasa seperti itu. Dedah Siti lagi, perbezaan fizikal kehamilan bayi lelakinya ini juga jelas kelihatan.

“Saya tidaklah mengidam macam-macam cuma agak sedihlah sedikit sebab saya memang peminat makanan pedas. Saya akan mengalami ‘heart burn’ yang teruk sekiranya makan makanan pedas jadi terpaksa elak”

“Hamil anak lelaki ni saya lebih penat dan banyak simptom ibu hamil saya lebih terasa. Perut saya juga lebih besar dan berat naik agak banyak berbanding hamilkan Aafiyah dahulu,” kata Siti yang dijangka bersalin pada April ini

Siti ditemui Murai.my secara maya ketika sidang media alam maya Vantage Siti Series 2021 bersama GoShop. Sebagai info, Siti sekali lagi bekerjasama dengan Vantage dan kali ini telah memperkenalkan produk eksklusif ‘Vantage Siti Series 2021’ menawarkan set peralatan memasak, set pinggan mangkuk, kuali bersaiz jumbo dan alat mesin penggorengan udara atau ‘air fryer’ beserta periuk bertekanan tinggi 2 dalam 1 yang pertama di Malaysia.

Kesemua produk di dalam siri eksklusif ini akan memperlihatkan tandatangan istimewa Dato’ Sri Siti Nurhaliza di permukaan luarnya dan boleh dapatkan di semua platform Go Shop. Sebuah rancangan khas, Istana Impian Siti yang menampilkan dirinya akan turut disiarkan pada 7 Mac 2021 di saluran 118 Ruuma.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pengarah Nafi Projek: Anchor SPM Tiru Filem Bad Genius

Sejak ‘teaser’ drama bersiri Projek : Anchor SPM dipertontonkan, pelbagai reaksi telah diberikan oleh warganet termasuklah dakwaan kononnya meniru filem antarabangsa terkenal dari Thailand, Bad Genius.

Menafikan dakwaan tersebut, Razaisyam Rashid yang merupakan salah seorang pengarah Projek: Anchor SPM berkata drama tersebut sememangnya berbeza dan menegaskan isu pelajar meniru ketika peperiksaan sememangnya berlaku di seluruh negara.

“Isu pelajar meniru ketika peperiksaan berlaku di seluruh dunia”

“Drama ini juga berlatar belakang tahun 2003 ketika pelajar masih tiada akses kepada internet dan ia lebih kepada tindakan menipu secara rawak oleh pelajar sekolah menengah selama ini”- katanya kepada media

Bagi seorang lagi pengarah, Anwari Ashraf menegaskan terdapat perbezaan mengenai genre drama dan filem tersebut. Jelasnya, Projek : Anchor SPM lebih ke arah nilai persahabatan dan menumpukan kepada ‘young adult’ berbanding Bad Genius yang lebih kepada thriller.

“Yes memang akan ada babak lebih kurang tapi ye lah bila dah jawab exam, masuk dewan peperiksaan”

“Saya yakin kalau penonton yang berkata demikian tapi memberi peluang menonton Projek: Anchor SPM, mereka akan susah nak samakan dua karya ini,”-kata Anwari

Razaisyam dan Anwari ditemui ketika sidang media virtual majlis pratonton dan pelancaran Projek: Anchor SPM pada petang Selasa. Drama ini mengisahkan tentang sekumpulan pelajar tingkatan lima di Sekolah Tengku Isa Anuar (STIA) di Cameron Highlands, yang merupakan sebuah sekolah berasrama penuh berprestij yang bersekongkol menghasilkan sebuah pelan untuk membantu rakan- rakan seluruh tingkatan mereka cemerlang SPM melalui strategi meniru besar-besaran.

Projek: Anchor SPM dibarisi pelakon-pelakon popular seperti Aedy Ashraf, Daiyan Trisha, Shasha Abedul,Nadhir Nasar, Chubb-E,Adlin Aman Ramlie, Hasnul Rahmat, Tony Eusoff dan Susan Lankester.


Isma Yusoof Pernah Terfikir Mahu Bunuh Diri, Ambil Iktibar Dari Artis K-pop

Membuat pengakuan berani secara terbuka tentang isu transgender adalah sesuatu yang jarang dilakukan di Malaysia. Namun sikap keterbukaan pengarah, Isma Yusoof harus di beri pujian kerana kejujurannya.

Walaupun menerima pelbagai kecaman dan komen negatif dari netizen, namun ia tidak memberi impak dalam hidup Isma.

Lebih mengejutkan, Isma atau nama sebenarnya, Muhamad Ismaizal Yusoof pernah terfikir mahu bunuh diri kerana kecam teruk netizen. Namun ternyata kini dia sudah faham dan tahu menanganinya. Malah dia memilih membalas kecaman dengan kasih sayang.

“Dahulu, saya mungkin belum faham. Apabila kena kecam pernah juga terlintas mahu membunuh diri. Saya faham kenapa ramai artis K-Pop memilih untuk membunuh diri kerana tidak tahan menjadi mangsa serangan netizen.”-katanya kepada BH Online.

“Bagi saya, netizen yang suka mengecam mungkin tidak gembira dalam hidup. Oleh itu, mereka menyalurkan kemarahan dan kebencian menerusi media sosial. Saya melihat netizen yang mengecam di kalangan mereka yang kurang kasih sayang, jadi saya memilih membalas kecaman dengan kasih sayang.”-

Tambah Isma lagi, dia kini lebih menyayangi netizen dari terus membenci. Malah dia sedar bahawa, jika dia mengambil langkah menjawab kecaman dengan positif, maklum balas diterima juga akan bertukar jadi positif.

Mengenai perkembangan terbaru, Isma kini sibuk menjalani penggambaran drama Shah Alam 40k sebagai pengarah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Pasangan Selebriti Korea Ini Bebas Daripada Sebarang Gosip

Beberapa pasangan suami isteri selebriti Korea ini sentiasa jauh daripada sebarang gosip. Perkahwinan mereka jarang mendapat berita yang negatif. Berikut Murai My shortlist beberapa pasangan selebriti Korea yang jauh dari sebarang gosip. Stay tune guys!

Pasangan aktor dan aktres terkenal ini telah berkahwin pada Mei 2015. Majlis resepsi mereka diadakan secara privasi dan hanya menjemput sekitar 50 orang tetamu.

Rumah tangga semakin menyenangkan dengan kehadiran anak lelaki mereka, yang kini berusia 4 tahun. Semenjak mereka berkahwin, pasangan suami isteri ini jarang mendapat sebarang gosip kerana jarang memaparkan kemesraan mereka di khalayak ramai.

Pasangan ini antara pasangan yang sentiasa menjadi kegemaran ramai. Jo Jung Suk mengahwini Gummy pada Oktober 2018. Dan pada ketika itu juga, berita gembira tersebut telah mengejutkan industri hiburan Korea kerana mereka berdua tidak pernah mengumumkan perancangan untuk berkahwin.

Bercinta sejak tahun 2013, Gummy dan Jo Jung Suk ini diperkenalkan oleh rakan rapat mereka sendiri. Pasangan ini juga dikurniakan seorang bayi perempuan pada Ogos 2020 yang lalu, kedua-dua pasangan ini tidak pernah lupa untuk memberikan sokongan sesama mereka.

Berkahwin pada tahun 2008, Son Tae Young dan Kwon Sang Woo dikurniakan dua orang anak bernama Kwon Ri Ho dan Kwon Rook Hee. Selepas 13 tahun memegang status sebagai pasangan suami isteri, pasangan ini masih menjadi salah satu pasangan selebriti paling terkenal di Korea, yang mana setiap gerak geri mereka menjadi perbualan khalayak ramai.

Pasangan suami isteri, Kim Tae Hee dan Rain juga tidak kalah harmoninya. Pasangan ini berkahwin pada Januari 2017 setelah bercinta selama lima tahun. Selepas 10 bulan berkahwin, mereka dikurniakan bayi pertama mereka dan diikuti dengan kelahiran kedua pada tahun 2019. Paras rupa yang dimiliki oleh Rain dan Kim Tae Hee membuatkan peminat tertanya-tanya bagaimanakah rupa paras anak mereka.

Namun, untuk menjaga privasi, pasangan ini masih enggan menunjukkan wajah anak mereka sehingga sekarang.

Ahli kumpulan S.E.S dan juga memegang watak sebagai Oh Yoon Hee dalam drama The Penthouse 2 ini juga mempunyai keluarga harmoni yang jauh dari sebarang gosip. Eugene telah berkahwin dengan aktor Ki Tae Young pada tahun 2011.

Kini, pasangan suami isteri ini mempunyai dua orang anak perempuan bernama Rohee dan Rorin yang hanya beza usia satu tahun. Ki Tae Young juga membintangi rancangan KBS 2 The Return of Superman bersama kedua-dua anak perempuannya.

Pasangan suami isteri ini juga menjadi perhatian setelah Lee Sang Woo tampil sebagai cameo dalam drama yang dibintangi isterinya Kim So Yeon, The Penthouse 2. Pasangan ini berkahwin secara rasmi pada Jun 2017 setelah terlibat cinta lokasi dalam drama Happy Home pada tahun 2016.

Memasuki tahun perkahwinan kelima, pasangan ini masih belum dikurniakan cahaya mata. Walaubagaimanapun, kenyataan tersebut tidak menjadi halangan bagi pasangan ini terus mencipta hubungan harmoni yang jauh daripada sebarang gosip.


Jisoo BLACKPINK Dipilih Artis K-pop Tercantik? Ini Alasan Pakar Bedah Plastik

Seorang pakar bedah plastik mengatakan bahawa Jisoo BLACKPINK adalah K-Pop idol yang paling cantik.

Ini bermakna BLACKPINK tidak memilih pilihan yang salah ketika meletakkan kedudukan visual untuk Jisoo. Sebabnya, ciri wajahnya yang mewakili kecantikan Korea Selatan yang selalu menarik perhatian.

Menurut Allkpop, seorang doktor pakar bedah plastik, Dr. Min Hee Joon membuat video analisis mengenai  K-Pop idol paling cantik di YouTube.

Dia menampilkan barisan kumpulan gadis K-Pop, mulai April, Red Velvet, BLACKPINK, dan lain-lain.

Akhirnya, dia juga memilih Jisoo sebagai ahli kumpulan gadis dengan kecantikan yang ideal. Wajah Jisoo, kata Dr Hee Joon, mempunyai keharmonian sempurna antara standard kecantikan Barat dan Timur. Jisoo mempunyai mata yang dalam dan kelopak mata berganda yang indah.

Dimensi wajah Jisoo yang sempurna dan filtrum kecantikan khas untuk fisiognomi. Hasilnya, wajah Jisoo adalah pilihan yang tepat untuk rujukan pesakit pembedahan plastik.

Selain Jisoo, Tzuyu TWICE sebelum ini juga menarik perhatian berita di Jepun. Ini kerana wajahnya adalah wajah paling popular bagi wanita Jepun untuk membuat penambaikan estetik wajah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bintang Filem Star Wars Kesal Kerana Gangguan Rasis & Seks

Bekas bintang ‘Star Wars’, Kelly Marie Tran ini menghapuskan akaun Instagram beliau pada Jun 2018 kerana gangguan rasis dan seks secara atas talian selama berbulan-bulan setelah kerana memegang watak utama dalam francais berkenaan.

Pada tahun 2017, Kelly Marie Tran ini membintangi filem ‘Star Wars: Episode VIII- The Last Jedi’ sebagai Rose Tico. Tidak lama kemudian pelakon berusia 32 tahun ini mula mengalami gangguan secara dalam talian yang melampau.

Akaun Instagram beliau dibanjiri dengan komen rasis. Bukan itu sahaja, beliau turut dikutuk dan mendapat body shaming di laman Twitter. Hal ini kerana Kelly Marie Tran menjadi Asia-Amerika pertama yang memegang watak utama dalam filem Star Wars.

Beliau turut memberitahu bahawa disebabkan serangan yang dihadapi secara dalam talian, beliau bergantung kepada terapi dan rakan-rakan untuk mengatasinya.

“Jika seseorang tidak memahami saya atau pengalaman saya, seharusnya bukan tempat saya untuk menginternalisasikan perkauman dan segalanya. Mungkin mereka tidak memahami imaginasi untuk memahami bahawa terdapat pelbagai jenis orang yang tinggal di dunia ini.”- Kelly Marie Tran

Menurut Huff Post, beliau memberitahu bahawa beliau tidak akan menghidupkan kembali akaunnya yang berkaitan.

“Saya benar-benar jauh lebih gembira tanpa internet. Saya memberitahu ejen saya telah menjalani partnerships, tetapi saya tidak berada di sini untuk menjual flat tummy tea kepada gadis-gadis muda.”-  Kelly Marie Tran


Shuk Sahar Dikecam! Gerai Minuman Diserang Disangka Gimik Semata

Pelakon dan pelawak, Shuk Sahar sekali lagi menjadi tumpuan para netizen apabila dia diserang oleh seorang lelaki yang memberhentikan kereta di hadapan gerai minumannya.

Menerusi sebuah video yang tular, lelaki tersebut memerli Shuk yang ketika itu bersama pembantu peribadinya, Iskandar Nurzaman sebelum bertindak menolak balang minuman tersebut sehingga tumpah.Lelaki itu juga dilihat hanya berlalu pergi tanpa memohon maaf dan memberi amaran kepada mereka untuk tidak lagi berniaga di situ.

“Jangan niaga sini!” kata lelaki tersebut

Shuk dengan cheap marketing dia boleh pergi terjun loji kumbahan tepi TBS tu 🤮🤮🤮 Nampak sangat staged pic.twitter.com/iPXzNzL0TL

— Vincenzo Elsano (@IniAlannn) March 3, 2021

Bagaimanapun, di laman Twitter rata-rata pengguna mendakwa ia hanya gimik semata-mata memandangkan Shuk kini turut mengusahakan kafe minuman jenama miliknya . Selain itu segelintir daripada mereka turut mempersoalkan tindakannya membuka gerai di tepi jalan yang sibuk dengan pelbagai kenderaan.

“Tak strategiknye tempat die jual” ciap seorang pengguna laman itu

Terdahulu,Shuk atau nama sebenarnya Mohammad Shukri bin Mohamed Sahar telah ditamatkan kontraknya serta merta sebagai penyampai radio Hot FM berikutan terpalit dengan beberapa kontroversi rumah tangganya sehingga tular di media sosial.


Produksi Bincang Mahu Gantikan Atau Kekalkan Ji Soo Dalam “River Where The Moon Rises”

Drama KBS, River Where The Moon Rises telah membatalkan penggambarannya hari ini , 4 Mac, dan sedang membincangkan sama ada akan menggantikan Ji Soo sebagai pelakon utama disebabkan skandal buli.

Menurut laporan dari YTN, River Where The Moon Rises membatalkan penggambaran yang dijadualkan pada hari ini, tetapi dirancang untuk disambung semula pada 5 Mac. Pembatalan itu dilaporkan disebabkan oleh permohonan maaf Ji Soo berikutan tuduhannya membuli.

Seorang wakil dari drama tersebut telah mengesahkan bahawa mereka sedang berbincang sama ada akan menggantkannya atau tidak.

“Kami mengadakan pertemuan hari ini mengenai adakah Ji Soo akan terus membintangi drama itu atau tidak. Kami akan menjelaskan kedudukan kami sebaik sahaja keputusan dibuat. Jadual penggambaran yang dikemaskini juga akan diputuskan kemudian.”- River Where The Moon Rises

Kini Lebih daripada 5,500 netizen telah menandatangani petisyen yang meminta Ji Soo dikeluarkan dari drama tersebut disebabkan skandal buli. Aktor Ji Soo yang memegang watak sebagai On Dal dalam River Where The Moon Rises, yang mana hanya menyiarkan 6 daripada 20 episodnya setakat ini.

KBS dilaporkan telah mengeluarkan Ji Soo yang memegang sebagai watak utama untuk drama mereka, River Where The Moon Rises. Menurut laporan dari News1, KBS membuat keputusan untuk menggantikan Ji Soo sebagai pelakon utama selepas perbincangan yang teliti.

Pasukan produksi masih menyiapkan butiran lain seperti siapakah pelakon yang bakal menggantikan Ji Soo, sama ada babak Ji Soo yang sebelum ini akan ditayangkan atau tidak, dan bila pelakon pengganti ini akan bermula. Kini, skripnya sudah selesai sehingga episod 18, dan penggambaran bahagian Ji Soo sudah dijalankan sebanyak 95 peratus.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sebijik! Anggota Polis Ini Tular Kerana Mirip Herjunot Ali & Sehun EXO

Baru-baru ini salah seorang anggota polis di Indonesia tiba-tiba menjadi tular kerana penampilannya yang terlebih kacak. Ternyata ramai wanita yang meminati anggota polis ini. Sebilangan netizen menyebutnya serupa dengan pelakon Herjunot Ali, dan Sehun EXO.

Polis bernama Bripda Mustakim, ini sedang bertugas di sebuah Balai Polis di Daerah Aceh, Indonesia. Dia sering memuat naik foto peribadinya di media sosial Instagramnya.

Melihat foto tersebut, tidak sedikit netizen yang pada awalnya menyangka bahawa Bripda Mustakim adalah seorang aktor atau model. Sehingga kini, Bripda Mustakim telah berjaya memiliki lebih daripada 125 ribu pengikut di Instagram.

Gara-gara dia menjadi tular, Bripda Mustakim diundang untuk menjadi tetamu dalam rancangan stesen televisyen. Dalam acara tersebut, dia memberikan komen mengenai popularitinya.

“Pada mulanya saya tidak terfikir, sampai menjadi viral,” jelas Bripda Mustakim seperti dipetik dari YouTube Netmediatama.

Bripda Mustakim menjelaskan bahawa pertama kali dia menjadi viral adalah kerana memuat naik foto dirinya di akaun Instagramnya sendiri. Foto-foto tersebut ternyata dapat menarik perhatian dan disukai oleh banyak netizen.

Setiap kali dia memuat naik foto di Instagram, pasti postingnya segera dibanjiri dengan pelbagai pujian. Sekarang dia telah menjadi viral, dia mengaku lebih dikenali oleh orang ramai.


‘Harap Kamu Mati’- Adik Zyn Malik Disumpah Kerana Tak Dapat Restu

Waliyha adalah adik kepada Zayn Malik dari kumpulan One Direction. Dia pernah muncul dalam video muzik kumpulan itu pada tahun 2013 yang bertajuk Story of My Life.

Perkahwinan Waliyha Malik mengahwini Junaid Khan pada 12 Disember 2020 yang berlangsung di Bradford garden. Dia bertekad untuk berkahwin dengan Junaid Khan walaupun tanpa restu ayahnya kerana Junaid pernah mempunyai rekod jenayah sebelum ini.

Pada 2 March 2021, Waliyha telah menerima ancaman daripada DM di Instagram miliknya dengan menyumpah supaya dia dijangkiti COVID-19 dan mati meninggalkan dunia. Menurut IntepSeleb, bukan hanya Waliyha, malah suaminya dan bakal anak didoakan meninggal dunia.

Tidak hanya mendiamkan diri, Waliyha terus memberi maklum balas terhadap DM yang diterimanya. Baginya dia merasa kasihan terhadap pemilik akaun tersebut kerana menggunakan akaun palsu dan merupakan pengecut terbesar. Waliyha juga mengaku kebencian ini dapat memotivasikan dirinya.

Di sisi lain, suami Waliyha menafikan bahawa keluarganya tengah bergolak. Malah dia menyatakan bahawa keluarganya dalam keadaan baik dan bahagia.

Menurut IntepSeleb, Zayn Malik belum menghubungi Waliyha dan Junaid Khan selepas mereka berkhawin sejak Disember 2020. Zayn Malik juga belum memberikan komen berkaitan perkahwinan mereka.


Dicium Masa Tidur? Ini 5 Kisah ‘Sasaeng Fans’ Yang Mengerikan Pernah Dialami K-pop Idol

Istilah sasaeng berasal daripada perkataan-perkataan sa (peribadi) dan saeng (hidup) yang merujuk kepada tingkah laku peminat yang mencerobohi kehidupan peribadi para idol.

Peminat sasaeng ataupun dikenali sasaeng fans dalam budaya Korea Selatan khususnya K-pop merujuk kepada peminat yang bertindak mendekati idol secara melampau dengan mencerobohi ruang peribadi idol mereka.

Menurut Koreaboo, berikut adalah 5 tindakan yang melampau pernah dilakukan oleh peminat sasaeng.

Pernah terjadi kepada kumpulan EXO dimana peminatnya telah menyewa van yang sama seperti van pengangkutan kumpulan ini. Malah peminat juga telah memakir di tempat sama kenderaan mereka biasa menuggu.

Nasib baik ketika itu pengurus kumpulan tersebut berpendapat ada sesuatu yang tidak betul dan menghalang mereka untuk masuk di dalam van itu.

Semua orang mengharapkan privasi ketika berada di dalam tandas. Peminat sasaeng wanita pernah menyerupai lelaki demi berjumpa dengan kumpulan EXO.

Menurut Koreaboo, peminat ini telah mencukur kepala mereka dan berpakaian seperti lelaki sehingga mereka tidak dapat dikesan.

Peminat saesang juga sanggup berkemah di luar rumah dan menuggu G-Dragon untuk melihat idol terkenal itu.

G-Dragon terpaksa menghantar tweet yang meminta peminatnya berhentikan perbuatan itu yang telah menyababkan ibu dan adiknya yang tinggal bersama merasa takut.

Taecyeon dari kumpulan 2PM pernah menerima nota yang paling pelik. Dia menerima nota yang sangat menyeramkan dengan mengatakan, “Anda tidak boleh hidup tanpaku”.

Menurut Koreaboo, perkara ini menjadi lagi pelik kerana nota itu ditulis peminat dengan darah dari pad haidnya.

Jaejoong pernah digangu peminat pada ketika dia sedang berehat di sauna. Peminat tersebut mencuri masuk ke tempat sauna dan mengambil gambar idol tersebut secara curi-curi.

Gambar tersebut disebarkan di medial sosial dan peminat mendakwa telah menciumnya ketika dia sedang tidur.

Jelas sekali menunjukkan sekiranya terlalu obsess dan minat yang terlalu ekstrim terhadap idol sebenarnya akan mengancam peribadi idol itu sendiri. Jadi, minatlah dengan seadanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cabut Tudung & Tukar Agama, 5 Artis Ini Melakukannya Setelah Bercerai

Keputusan untuk memakai hijab bukanlah perkara yang mudah. Kebanyakkan wanita Muslim memerlukan masa untuk berhijab, tidak terkecuali dengan selebriti.

Menurut POPBELA.com, terdapat 5 artis Indonesia akhirnya memilih untuk menanggalkan hijab mereka setelah bercerai dengan pasangan.

Pada usia 18 tahun, Salmafina Sunan berjaya menarik perhatian orang ramai melalui kisah hijrahnya dan memutuskan untuk memakai tudung. Tidak lama kemudian dia memutuskan untuk berkahwin dengan para hafiz Al-Quran, Taqy Malik.

Malangnya, rumah tangga mereka hanya bertahan selama 3 bulan. Setelah bercerai, Salma memutuskan untuk menanggalkan hijab dan bertukar kepada agama Kristian.

Sebelum berkahwin dengan Ben Kasyafani pada 2 April 2011, Marshanda sudah memakai hijab. Pelakon sinetron Bidadari ini telah mengejutkan orang ramai apabila tiba-tiba menuntut penceraian dengan suaminya pada tahun 2014.

Kemudian Marshanda kembali memutuskan untuk membuka hijab ketika proses perceraian mereka.

Penyanyi senior Trie Utami berkahwin dengan Andi Analta Baso Amir pada tahun 1995. Semasa berkahwin, dia memutuskan untuk memakai hijab kerana suaminya adalah pemimpin masyarakat dari Sulawesi Selatan.

Menurut POPBELA.com, setelah bercerai, Trie memutuskan untuk menanggalkan hijab.

Rumah tangga Rachel Vennya yang huru-hara dan suaminya, Niko Al Hakim bermula pada bulan Disember 2020. Rachel memutuskan untuk membuang hijab dan pada 20 Januari 2021, Rachel membuat perceraian terhadap Niko di Mahkamah Agama Jakarta Selatan.

Tania Nadira berkahwin dengan Tommy Kurniawan pada 11 April 2011. Ketika menjadi isteri Tommy, Tania memilih untuk memakai hijab. Malangnya, pasangan ini mengalami masalah rumah tangga sehingga akhirnya mereka bercerai secara rasmi pada 29 Mac 2017.

Menurut POPBELA.com, beberapa bulan selepas itu, Tania memilih untuk menanggalkan hijab dengan alasan ingin cepat move on dan menghilangkan keletihan dari masalah rumah tangga.

Inilah 5 selebriti yang memutuskan untuk menanggalkan tudung setelah bercerai. Keputusan yang sukar, tetapi mereka mesti mempertimbangkannya dengan teliti.


Isu Gerai Diserang : Shuk Sahar Anggap Sudah Selesai

Pelakon, pelawak dan pengacara Shuk Sahar menganggap isu gerai minumannya yang telah diserang oleh seorang lelaki semalam telah pun selesai.

Menerusi sebuah hantaran IGTV, Shuk atau nama sebenarnya Mohammad Shukri bin Mohamed Sahar dilihat telah pun bertemu dengan lelaki tersebut untuk berdamai. Dalam hantaran itu, lelaki tersebut mengambil kesempatan untuk memohon maaf secara terbuka kepada Shuk dan pembantu peribadinya kerana bertindak keterlaluan dengan menyerang gerai Shuk sehingga menjatuhkan balang air minumannya.

A post shared by shuk_sahar (@shuk_sahar)

Jelas Shuk, dia mengganggap isu ini telah pun selesai dan mengambil keputusan untuk memadam video yang dimuatnaiknya sebelum ini.

“So (jadi) guys saya dah pun berjumpa dengan brother (lelaki) yang datang masa saya berniaga air sampai terbalik. Apa yang kiteorang nak bagitahu, kiteorang mengambil keputusan untuk berdamai.”

“Sebenarnya saya pun nak minta maaf juga sebab saya pergi post video itu benda itu macam bagi benda tak baik dekat awak sampai ramai yang kecam. Saya mengambil keputusan untuk saya turunkan (video). So (jadi) benda ini settle (selesai) ya” kata Shuk

Terdahulu, Shuk Pelakon mendedahkan seorang lelaki yang memberhentikan kereta di hadapan gerainya bertindak menolak balang minuman tersebut sehingga tumpah.’

Shuk dengan cheap marketing dia boleh pergi terjun loji kumbahan tepi TBS tu 🤮🤮🤮 Nampak sangat staged pic.twitter.com/iPXzNzL0TL

— Vincenzo Elsano (@IniAlannn) March 3, 2021

Lelaki itu juga dilihat hanya berlalu pergi tanpa memohon maaf dan memberi amaran kepada mereka untuk tidak lagi berniaga di situ. Bagaimanapun segelintir netizen menganggap ia gimik semata-mata sebelum dinafikan oleh Shuk.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelik-Pelik! Lihat 5 ‘Fans’ Yang Buat Pembedahan Untuk Kelihatan Seperti Selebriti Pujaan Mereka

Pembedahan plastik sebenarnya dianggap biasa di negara lain, seperti di Korea Selatan dan Amerika Syarikat. Bukan hanya untuk mendapatkan wajah atau bentuk badan yang lebih baik, ada sesetengah yang menjalani pembedahan plastik untuk memiliki penampilan yang serupa dengan idola.

Menurut Cheat Sheet, berikut merupakan 5 fans yang melakukan pembedahan plastik supaya kelihatan sama seperti selebriti pujaan mereka.

Bryan Ray yang berusia 31 tahun dari Los Angeles telah menghabiskan lebih dari USD 80,000 untuk 90 pembedahan kosmetik agar kelihatan seperti Britney.

Pembedahan ini termasuk rawatan botox, suntikan lemak, hidung, bibir dan rambut. Bryan pernah mengunjungi setiap tempat yang dilawati Britney dan melakukan koreografi tariannya di kelab malam.

Pasti ramai mengimpikan dan mengidolakan wajah seperti Jimin yang merupakan salah seorang anggota BTS.

Menurut Cheat Sheet, di London, Oli London menghabiskan beribu untuk melakukan pembedahan plastik supaya penampilannya mirip seperti artis idolanya.

Herbert Chavez telah menjalani 23 pembedahan selama 18 tahun untuk kelihatan seperti Superman. Dia melakukan pembedahan hidung, pemutihan kulit, membuang lemak dan penyesuaian rahang.

Doktor juga pernah menolak permintaannya untuk melakukan pembedahan di perut kerana sebelum itu dia pernah melakukannya sendiri dengan menyuntik menggunakan bahan beracun dan terlarang.

Mikki Jay, ibu kepada tiga orang ini anak telah menghabiskan lebih dari USD 13,000 untuk kelihatan seperti bintang Micheal Jackson.

Menurut Cheat Sheet, pembedahannya termasuk hidung, dagu dan pipi untuk menjadikan wajahnya mirip idola itu.

Toby Sheldon menjalani pembedahan khas seperti sedut lemak, bibir dan suntikan lemak. Dia juga melakukan sekurang-kurangnya enam pemindahan rambut semata mata untuk menyerupai Justin Bieber.

Secara keseluruhan, pembedahannya bernilai USD 100,000. Pada tahun 2013, Toby memberitahu hanya kematian yang akan menghentikannya daripada melakukan pembedahan dan dia meninggal pada tahun 2015.

Ini jelas menunjukkan bahawa golongan ‘fans’ sangat fanatik dan obses dengan artis kegemaran mereka sehinggakan sanggup menghabiskan beratus ribu supaya kelihatan seperti idolanya.


Da’i Syed Kongsi Pengalaman, Cipta Lagu Dalam Lokap

Penyanyi Da’i Syed membuat kemunculan pertamanya selepas mengambil keputusan untuk berehat seketika berikutan isu penahanannya pada tahun lalu.

Meskipun masih menerima kecaman daripada netizen, namun Syed atau nama sebenarnya Syed Shah Iqmal Syed Mohammad Shaiful mengambil pendekatan memaafkan dan enggan menyalahkan mana-mana pihak.

“Saya tak anggap mereka yang membenci atau memboikot saya sebagai salah dan saya tidak pernah menyalahkan sesiapa,saya sentiasa memaafkan semua orang”

“Saya takde rasa dendam, rasa sakit hati tu mungkin masih ada cuma tidaklah sampai tahap dendam, orang kutuk saya, saya kutuk balik ke takde.Saya cuma mendiamkan diri,” kongsi Syed kepada Murai.my

Dengan kemunculan semula ini, Syed turut mengumumkan pelancaran single terbaharunya berjudul Ya Habib serta turut dilantik sebagai duta wangian Dyxy. Menariknya mengenai single ini, Syed berkongsi kembali pengalamannya sewaktu ditahan di dalam lokap selama 20 hari termasuklah berhadapan pengalaman muntah dan merasai tekanan ketika itu.

Segalanya sempat dinukilkan oleh Syed di dalam Ya Habib serta dia mengharapkan agar peminat dapat memberikan sokongan pada single yang boleh boleh didengari di semua platfrom digital bermula hari ini.

“Sepanjang berada dekat dalam (tahanan), saya sempat menulis lirik dan mencipta melodi. Saya berharap semua peminat dapat memberikan sokongan”

“Untuk video muzik, memang ada beberapa babak yang sebenar menceritakan balik pengalaman saya ketika itu seperti Babak saya muntah, menghadapi anxiety dan lain-lain lagi” tambahnya lagi

Menurut Ketua Pegawai Eksekutif DYXY, Shah Hafiz mereka teruja untuk bekerjasama dengan Syed malah difahamkan pihaknya juga terlibat dengan pembikinan muzik video (MV) lagu Ya Habib menerusi DYXY Media. Bukan itu sahaja, Syed turut berkongsi khabar gembira sebanyak 5,000 minyak wangi edisi khas Ya Habib akan mula dijual hari ini serentak dengan pelancaran lagu.

“Harga untuk sebotol miyak wangi ini adalah RM119.00, tetapi untuk harga esok hanyalah RM99.00 sahaja.

“Selain itu, kami juga turut mengadakan cabutan bertuah menerusi 25 hadiah termasuk hadiah grand prize untuk setiap pembelian,” kongsinya

Syed dan Shah ditemui Murai.my secara maya pada petang Khamis menerusi majlis pelancaran single Ya Habib serta pengumuman sebagai Duta Dyx.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kena Bawa Dokumen Berkaitan! Ini SOP Terbaharu Pawagam Dibuka Semula

Setelah pelbagai keluhan dibuat oleh pengusaha pawagam tanah air, akhirnya Perbadanan Kemajuan Filem Nasional Malaysia (Finas) memaklumkan aktiviti penggambaran serta tayangan filem di pawagam dibenarkan di seluruh negeri yang berada di bawah Perintah Kawalan Pergerakan Bersyarat (PKPB) dan PKP Pemulihan (PKPP) bermula hari ini.

Bagaimanapun, pembukaan semula itu tertakluk kepada beberapa Standard Operasi Prosedur (SOP) yang ketat termasuklah penjarakkan fizikal dan kapasiti penonton di dalam sebuah pawagam. Bukan itu sahaja, SOP kali ini turut membenarkan penonton untuk duduk bersebelahan.

Namun kebenaran tersebut hanya diberikan buat ahli keluarga dan mereka yang berada dalam kediaman sama. Malah dokumen sokongan yang menyatakan dari kediaman yang sama juga perlu ditunjukkan kepada krew yang bertugas sebagai bukti.

Manakala, selebihnya penjarakkan kedudukan secara berselang akan dikenakan sehingga SOP seterusnya diumumkan kelak.

Sebagai info, terdapat beberapa filem akan ditayangkan bermula hari ini antaranya seperti Raya and the last dragon, Monster Hunter, Z wants to Play, Wonder Woman 1984 serta Godzilla VS Kong akan turut ditayangkan tidak lama lagi.


Sah! K-Drama Princess Hours Bakal Lakukan “Remake Version” Selepas 15 Tahun Ditayangkan

Drama Korea popular, Princess Hours yang pernah mencetuskan fenomena pada tahun 2006 ini disahkan bakal melakukan remake setelah 15 tahun ianya ditayangkan.

Menurut Sports Kyunghyang, syarikat pengurusan yang menguruskan manhwa telah menandatangani kontrak remake dengan syarikat produksi drama Group8 yang telah menghasilkan drama-drama popular seperti Boys Over Flowers, Hey Ghost, Let’s Fight, dan Princess Hours pada tahun 2006.

Drama Princess Hours ini mengisahkan seorang putera mahkota yang mengahwini seorang gadis dari sekolah menengah yang biasa, dan apa yang akan berlaku kepada keluarga diraja tersebut setelah perkahwinan itu berlangsung.Drama ini dibintangi oleh pelakon terkenal seperti Yoon Eun Hye, Ju Ji Hoon, Kim Jeong Hoon, dan Song Ji Hyo.

CEO Jaedam Media, Hwang Nam Yong menjelaskan mengapa mereka membuat keputusan untuk melancarkan remake Princess Hours.

“Ianya perlu untuk hasilkan karya baru, tetapi saya rasa penting juga untuk pengembangan harta intelek (Intellectual Property) supaya kita terus mengekalkan karya yang sedia ada juga. Versi baru Princess Hours ini bakal menjadi contoh utama bagaimana proses ini dapat diteruskan.”- Hwang Nam Yong

Walaubagaimanapun, masih belum ada detail mengenai bila remake ini akan ditayangkan, atau siapakah yang bakal memainkan watak yang terdapat dalam Princess Hours.

Tak sabar nak tengok Princess Hours versi remake ni! Sama best ke dengan versi asal 2006 dulu?


‘Nak Muntah’- Maria Ozawa Kenang Hari Pertama ‘Shooting’ Selepas 6 Tahun Bersara Dari Filem Porno

Setelah membuat pengakuan telah bersara dari industri filem porno, ternyata kehidupan Maria Ozawa menjadi perhatian media. Wanita berusia 35 tahun itu, memutuskan untuk menjalani kehidupan seperti manusia biasa yang dapat menikmati pelbagai perkara di dunia.

Dia juga mengatakan bahawa dia berharap dapat mengatasi stigma yang berkaitan dengan kerjaya sebagai filem porno.

Baru-baru ini, dia kembali untuk mengulas kehidupan lamanya ketika muncul di saluran YouTube Daisuke Botak.

Bekas bintang porno yang biasa disebut Miyabi itu menjelaskan bagaimana dia mula menjalani pengambaran filem porno.

Pada waktu itu, dia mengaku bahawa dia ingin muntah kerana dia tidak dapat membayangkan apa yang telah terjadi padanya.

“Saya ingat saya berasa sangat gementar pada hari pertama dan sehari sebelumnya. Suatu hari sebelum penggambaran saya merasa seperti muntah,” jelasnya.

Maria juga mempunyai keraguan mengenai pilihannya untuk memasuki dunia filem pornografi. Dia dengan tegas mengatakan bahawa dia tidak yakin melakukan adegan intim yang pertontonkan oleh ramai orang.

“Saya terlalu gugup dan berfikir, ‘Jadi macam mana ni? ‘Saya harus melakukan hubungan seks di hadapan banyak orang,’ Bagaimana jika pekerja di sini garang? Saya berfikir lagi, “Oh, pilihan saya betul?”, “- katanya

Namun, semua kerisauan yang dirasakan Maria tiba-tiba hilang kerana ternyata semua kru yang terlibat bersikap baik kepadanya.

“Make-up Artis  penerbit, pelakon semuanya baik-baik saja. Semuanya membuat saya sangat selesa. Kerana saya merasa selesa di sana jadi saya rasa ini adalah pilihan yang tepat,” katanya sambil tertawa.

“Jadi gambaran buruk saya terhadap filem porno semuanya hilang. Wow, ternyata semua orang di sini baik,”- kata Maria

Maria dilahirkan di Hokkaido, Jepun. Wanita ini pertama kali berkecimpung dalam industri filem dewasa pada tahun 2005. Namanya pun menjadi fenomena baru dalam dunia industri filem dewasa di Asia setelah berakhirnya era Asia Carera.

Maria memutuskan bersara dari industri filem dewasa sejak tahun 2010. Lima tahun setelah berhenti pada tahun 2015, Maria Ozawa memutuskan pindah ke Filipina dan melanjutkan kariernya sebagai penghibur di sana.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Tiada Yang Mampu Beli’- Aliff Syukri Jual Rumah Berharga RM6 Juta

Usahawan kosmetik terkenal, Dato Sri Aliff Syukri menerusi hantaran di Instagram nya memaklumkan ingin menjual kediaman mewahnya di Pavilion Residence, Kuala Lumpur.

Menurut Aliff, dia berasa sedih kerana terpaksa menjual rumah apartment nya itu. Bagaimanapun, jelas Aliff sehingga kini tiada siapa mampu membeli rumah tersebut yang dijual dengan harga RM 6 Juta meskipun lebih murah berbanding nilai asal.

“Sedih sangat saya sebabnya saya nak jual rumah apartmen saya di Pavilion Bukit Bintang ini. Akan tetapi sebab musim PKP tak ada orang yang mampu membeli rumah ini. Padahal saya dah jual murah daripada market value hanya rm 6 juta fully furnished” tulis Aliff

Disebabkan tiada pembeli, kongsi jutawan ini dia ingin menyewakan rumah di atas pusat membeli belah elit itu dengan harga diskaun sebanyak RM28 Ribu sebulan.

“Disebabkan pembeli tak ada.Saya rasa saya nak sewa sahaja rumah ini pada harga murah kepada anda yang nak sewa bulanan saya bagi diskaun harga sebenar sebulan hanya RM 28k.Sebab musim covid saya bagi 45% -50 per sen diskaun” kongsinya lagi

A post shared by Aliff syukri bin kamarzaman (@aliffsyukriterlajaklaris)

Difahamkan, kediaman yang dilengkapi dengan pelbagai perabot mewah ini mempunyai empat bilik tidur dan 3 bilik air. Menerusi tinjauan Murai.my,harga sewa di kawasan elit itu mampu mencecah sehingga RM35 ribu sebulan mengikut jenis kediaman.


Ingin Manjakan Diri Di Hotel Mewah Dengan Harga Yang Berbaloi? Nah! Ini Caranya

Impian untuk bercuti di hotel mewah adalah satu perkara yang mengujakan dalam diri setiap orang kerana mahukan layanan yang terbaik setelah penat bekerja. Bagi mereka yang dambakan layanan hotel 5 bintang dan mewah sudah tentu memikirkan ke manakah destinasi yang ingin dituju sewaktu pandemik COVID-19.

Untuk info, pada 9 Mac kerajaan baru sahaja mengumumkan ‘Gelembung Pelancongan Bersasar’ yang membenarkan pelancong bergerak dari kawasan Perintah Kawalan Pergerakan Pemulihan (PKPP), merentas negeri PKPP lain.

Namun kepada yang berada di kawasan PKPB, anda juga boleh melancong dalam negeri (state-cation) dan ada banyak pilihan hotel yang menarik.

Walaubagaimanapun, kita berharap kes Covid-19 akan menurun ini di seluruh Malaysia dan menjadi Zon hijau, jadi kita semua dapat melancong ke luar negeri.

Kebenaran pergerakan itu tertakluk kepada penggunaan perkhidmatan agensi pelancongan berdaftar, merangkumi khidmat pengangkutan dan penginapan.

Anda tidak perlu bimbang, ejen pelancongan bertauliah seperti Sedunia Travel telah menyediakan pelbagai pakej state-cation yang sesuai bagi mereka yang mahu bercuti mewah tapi berbaloi untuk dalam mahupun di luar negeri. Anda hanya perlu melakukan tempahan di pautan ini bermula hari ini untuk mendapatkan harga yang sangat menarik dan penjimatan yang lebih banyak.

Jom kita lihat 7 pakej menarik state-cation yang ditawarkan dalam pakej state-cation Sedunia Travel.

Anda akan menginap di koleksi suite dan villa mewah, dan Private Home, semuanya diilhamkan oleh keindahan dan tradisi tenggara Malaysia yang mempersonakan.

The Datai Langkawi memberikan membolehkan anda untuk memelihara kesejahteraan minda, tubuh badan dan semangat anda sepenuhnya. Datai Bay juga telah tersenarai sebagai salah satu dari sepuluh pantai terbaik di dunia oleh National Geographic.

The Mangala Resort & Spa adalah syurga secara semula jadi yang berada di tengah suasana tenang di tasik dan tanah lembap yang luas. Mangala bermaksud ‘menguntungkan’ dalam bahasa Sanskrit, ianya ditampilkan di seluruh suasana yang menenangkan di resort, keselesaan mewah, dan hospitaliti yang tiada tandingannya.

Hotel ini terletak setiap Segi Tiga Emas Kuala Lumpur dan hanya beberapa langkah sahaja dri Menara Berkembar Petronas dan KLCC. The RuMa bermaksud rumah dalam erti harfiahnya. Berada di tengah-tengah hiruk pikuk kota, hotel ini akan memberi inspirasi kepada anda untuk mengetahui asal-usul kota dan warisan tempatan dalam suasana kontemporari yang memaparkan resort urban yang sebenar.

The Prestige Hotel adalah hotel bertaraf lima bintang yang terletak di tengah-tengah tapak warisan dunia UNESCO Georgetown. Diilhamkan oleh warisan zaman kolonial Victoria, hotel ini mengalu-alukan anda untuk menikmati pemandangan kolonial yang indah, dengan 162 bilik, all-day dining outlet, ruang acara, dan kolam infiniti di atas bumbung.

Terletak hampir sejam memandu dari Bandaraya Melaka, The Orchard Wellness & Health Resort menawarkan percutian unik jauh dari hiruk pikuk kesibukan kota. Resort yang dikelilingi kehijauan flora ini cukup sesuai untuk anda yang mahu merehatkan minda.

The Haven Resort ini seperti berada di desa yang permai. Ia adalah kediaman hotel resort mewah yang terletak di tengah-tengah keindahan tebing batu kapur, hutan yang subur dan tasik di Ipoh, Malaysia. Lokasinya terletak hanya 15 minit dari pusat bandar Ipoh. Jadi nak ke pusat bandar Ipoh pun senang dan banyak kemudahan disekeliling.

Jika anda berminat untuk mendapatkan mana-mana pakej, tempahan boleh dibuat melalui tempahan laman web Sedunia Travel, e-mel di contact@seduniatravel.com atau hubungi di talian 03-21420222.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Pelakon Sedang Dipantau Polis Perak?

Sebelum ini, kecoh di laman Instagram, seorang bekas pelakon telah memuat naik beberapa kenyataan tentang ‘vaksin’ . Dari muat naik oleh bekas pelakon tersebut, dia memberi gambaran bahawa tidak yakin dengan perubatan lain malah lebih percaya habatus sauda dan madu itu merupakan vaksin terbaik untuk umat Islam.

Kenyataan itu telah mengundang rasa tidak puas hati di kalangan netizen. Lagi-lagi ketika ini masih ramai rakyat Malaysia yang ragu-ragu  sama ada mahu menerima atau menolak suntikan vaksin Covid-19.

Sementara itu, hari ini seperti dipetik dari laporan Harian Metro, pihak polis Perak akan memantau hantaran bekas pelakon ini di laman media sosial.

“Kita akan melihat perkara ini dan memantau hantaran itu serta melakukan siasatan. Jika ia benar menggugat keharmonian masyarakat dan sebagainya, tindakan akan diambil mengikut perundangan yang ada.

“Setakat ini, tiada gerakan antivaksin yang dikesan di Perak tetapi kita tetap akan melakukan pemantauan secara menyeluruh mengenainya,” – kata Ketua Polis Perak Datuk Mior Faridalathrash Wahid.

Terdahulu, Kementerian Dalam Negeri (KDN) akan mengambil tindakan tegas terhadap penyebar berita palsu berkaitan suntikan vaksin Covid-19. Dipetik dari Sinar Harian,  Timbalan Menteri Dalam Negeri I, Datuk Seri Dr Ismail Mohamed Said berkata, pihaknya akan bekerjasama dengan Kementerian Komunikasi dan Multimedia Malaysia (KKMM) mengenai perkara tersebut.

“Kerajaan memandang serius perkara tersebut yang disebarkan individu atau kumpulan tertentu yang tidak bertanggungjawab sehingga mencetuskan kekeliruan dalam kalangan rakyat,”


5 Selebriti Hollywood Ini Kongsi Kisah Mereka Hadapi Sexism

Isu sexism , prejudis atau diskriminasi jantina bukan sahaja berlaku terhadap wanita biasa, malah selebriti wanita juga turut mengahadapi isu sexism. Dari disuruh untuk menjalani pembedahan plastik sehinggalah diberi tekanan untuk berbogel untuk muka depan majalah, beberapa selebriti Hollywood ini telah menghadapi rintangan yang mencabar sewaktu membina karier mereka. Berikut adalah beberapa selebriti wanita yang berkongsi pengalaman mereka dengan sexism di Hollywood. Stay tune guys!

Aktres filem ‘Avatar’ bercakap mengenai rasism dan sexism dalam industri hiburan sewaktu wawancara beliau bersama Time pada Januari 2017. Zoe Saldana , yang membesar bersama ibunya dari Puerto Rico dan bapanya Dominican, dikatakan bahawa beliau “terlalu gelap atau terlalu cerah” untuk peranannya di Hollywood.

“Saya pernah kecewa dahulu. Rasism sering digunakan sebagai alatan plot. Kadangkala ia terpersona. Saya merasa kesepian di set penggambaran. Hanya beberapa orang kru wanita sahaja. Anda sukar untuk bekerja dengan pengarah wanita. Beberapa produser wanita cuba untuk sebati dengan rakan sekerja lelaki dan tidak akan tahan dengan mereka. Dan anda juga menerima gaji sebagai wanita. Saya terlalu bosan dengannya (sexism)”- Zoe Saldana

Aktres filem Crazy Rich Asians dan Captain Marvel ini memberitahu dalam wawancaranya bersama Telegraph bahawa sewaktu membuat keputusan untuk meninggalkan karier dalam bidang undang-undang dan meneruskan karier lakonan, beliau pernah ditolak dari audisi kerana mereka hanya “melihat orang berkulit putih”.

“Ia rasanya seperti bukan pilihan yang layak.”- Gemma Chan

Bintang ‘Black Swan ini menulis surat secara terbuka di Majalah A Plus pada tahun 2016 yang menyatakan bahawa beliau dihina, dipinggirkan, dibayar gaji yang sedikit berdasarkan jantina beliau. Mila Kunis turut menyatakan bahawa seorang produser pernah mengugutnya bahawa beliau tidak akan bekerja lagi jika tidak melakukan pose separuh bogel dalam majalah lelaki.

“Saya marah, saya merasa keberatan, dan untuk pertama kalinya saya berkata ‘tidak’, dan anda teka? Dunia ini tidak berakhir. Filem ini menghasilkan banyak wang dan saya masih bekerja lagi dan lagi. Sekiranya ini berlaku pada saya, ia berlaku lebih agresif terhadap wanita di mana-mana.”- Mila Kunis

Dalam wawancara beliau bersama Guardian pada tahun 2015, Emma Watson membicarakan bagaimana industri ini dikuasai oleh lelaki.

“Saya pernah mengalami sexism kerana saya telah diarahkan oleh pengarah lelaki sebanyak 17 kali dan hanya dua kali oleh pengarah wanita. Bekerjasama dengan 13 produser lelaki dan hanya mempunyai seorang wanita. “

Aktres ini juga berperanan sebagai duta United Nations Women Goodwill atau PBB, yang menyertai kemanusiaan seluruh dunia. Peranannya, dengan jelas telah membuka matanya mengenai ketidaksamarata jantina dalam hiburan.

“Saya rasa kerja saya dengan PBB membuatkan saya lebih menyedari masalah ini. Saya keluar makan malam kerja baru-baru ini. Dikelilingi oleh 7 orang lelaki..dan saya.. “- Emma Watson

Sewaktu menerima anugerah di Film Los Angeles Crystal + Lucy Awards pada tahun 2017, beliau menjelaskan komen yang diterimanya sebagai wanita dalam industri hiburan. Pada awal kariernya, seorang ejen telah memintanya untuk menjalani pembedahan plastik untuk payudaranya.

“Ejen pertama yang pernah saya temui dalam industri ini memberitahu saya untuk mendapatkan boob job. Saya bersyukur kerana saya tidak mempunyai wang yang cukup ketika itu untuk mengikut nasihatnya. Saya juga tidak menandatangani kontrak dengannya.”- Elizabeth Banks

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Artis & Instafamous Selar Kes Youtuber Bergaduh Di Gelanggang Futsal

Insiden pergaduhan di sebuah gelanggang futsal minggu lalu yang melibatkan Youtuber terkenal mendapat perhatian ramai termasuk di kalangan selebriti dan pengamal media sosial terkenal.

Rata-rata daripada mereka seperti Aedy Ashraf, Harris Anuar dan Safwan Nazri menyelar insiden berkenaan dan menyerahkan kepada pihak berkuasa untuk menjalankan sisasatan.

Malah bagi pelakon Nazeera Sardi yang merupakan ibu saudara kepada mangsa yang dikenali sebagai Rahimie Affandie Roslan turut terkejut dengan berita tersebut dan berasa sedih diperlakukan sedemikian.

“Harini (semalam) kami satu family dikejutkan dengan berita anak buah Jern (Nazeera)yang jadi mangsa dalam pergaduhan yang viral ni.

“Akibat meleraikan pergaduhan yang berpunca ketika main futsal, dia dibelasah teruk oleh geng Youtuber terkenal sehingga mengalami kecederaan di muka dan dimasukkan ke hospital.

“12 lawan 1 guys. Panggil geng dari luar pula tu. Korang rasa macam mana tu. Selama ni banyak content Youtuber tu pasal yang indah-indah. Tapi ni bila dah bawak geng pukul orang sedih lah kan. Korang boleh swipe & tengok sendiri,”

“Takpelah Allah Maha Adil dan mengetahui. InsyaAllah. Doakan yang baik-baik untuk anak buah Jern ok. Be strong! @rahimieaffandie ,” tulisnya

Dalam perkembangan lain, menurut laporan Harian Metro seramai 12 individu termasuk YouTuber yang terbabit dalam pergaduhan tersebut sudah ditahan polis. Menurut Ketua Polis Daerah Subang Jaya, Asisten Komisioner Abd Khalid Othman berkata, semua individu itu ditahan kira-kira jam 1 pagi dalam dua serbuan di sekitar Lembah Klang.

“Seorang YouTuber yang terbabit dalam kejadian itu turut ditahan bagi membantu siasatan lanjut”

“Polis akan memohon perintah reman esok bagi membantu siasatan mengikut Seksyen 147 Kanun Keseksaan,” katanya kepada Harian Metro.

Terdahulu, tular beberapa video di media sosial yang menunjukkan YouTuber bersama beberapa rakannya bertindak ganas dengan memukul seorang pemain futsal hingga cedera dalam satu pergaduhan di Gelanggang Futsal Ferro di Subang, pada Jumaat lalu.

Dalam kejadian kira-kira 10.20 malam itu, mangsa didakwa diserang oleh 25 orang termasuk YouTuber tersebut hingga mengalami kecederaan teruk di muka dan badan.


Bertuahnya! Fahizuan Amri Dipilih Jadi Perantis Pak Nil Selama 6 Bulan

Mohamad Fahizuan Amri Abdul Aziz muncul juara pertandingan Jual Letop sekaligus menjadi perantis pertama Datuk Aznil Nawawi bagi pencarian bakat live streamer terbaik di Malaysia. Fahizuan, 35 membawa pulang wang tunai RM50,000 serta diberikan kelas pengacaraan Datuk Aznil Nawawi bernilai RM30,000 selama 6 bulan.

Naib juara disandang oleh Mohd Izdihar Md Ismail @ Izz Ismail yang membawa pulang wang tunai RM15,000, Lina Khalida Mohd Sabri@ Kalin di tempat ketiga (RM8,000), Adza Irdawati Adenan @ Adza di tempat ke-4 (RM5,000) dan duo Nurul Lydiana Muhamad Azni @ Adeq Yana dan Sharifudin Muda @ Dino di tempat ke-5 yang membawa pulang wang tunai RM3,000.

Kesemua mereka juga bakal diketengahkan sebagai hos dalam program terbaharu, Jual Letop LIVE Mall di platform hurr.tv bermula 17 Mac 2021.

Program realiti dalam talian seumpamanya di negara ini berlangsung selama 14 minggu bermula pada 21 November 2020, menampilkan Datuk Aznil sebagai hos utama dan secara eksklusif peserta turut mendapat bimbingan beliau setiap minggu.

Bermula dengan 50 peserta dan kemuncaknya 14 peserta akhir, mereka ditugaskan untuk mempromosikan perkhidmatan, produk atau jenama tertentu sebagai tugasan dalam talian yang perlu diselesaikan secara langsung setiap minggu di akaun Facebook masing-masing. Datuk Aznil bersama tetamu jemputan akan membuat penilaian prestasi peserta berdasarkan jumlah tontonan, kreativiti, interaksi dan hasil jualan bagi tugasan diberikan.

Peringkat akhir Jual Letop yang dipersembahkan oleh MY E.G. Services Berhad disiarkan secara langsung pada 5 Mac 2021, di mana Datuk Aznil bersama tetamu jemputan, Ain Edruce melakukan penilaian bagi 14 peserta akhir.

“Saya amat berbangga dengan pencapaian setiap peserta di mana mereka berjaya menonjolkan keunikan, kreativiti dan daya saing yang amat tinggi sepanjang pertandingan ini berlangsung. Menjadi seorang live streamer adalah satu karier berpotensi besar sekiranya anda mempunyai pengetahuan dan kredibiliti. Tahniah diucapkan kepada juara dan pemenang yang lain. Saya berharap ilmu diperolehi sepanjang pertandingan ini akan diguna pakai setiap peserta untuk kebaikan di masa akan datang,” ulas Datuk Aznil Nawawi atau lebih dikenali sebagai Pak Nil.

Anda boleh menonton kembali program Jual Letop di YouTube hurr.tv di sini

Saksikan tugasan menarik setiap peserta dan bagaimana Datuk Aznil membentuk mereka untuk tampil yakin dan hebat dalam pencarian bakat live streamer Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Meghan Markle Buka Cerita Saat-saat Awal Memasuki Keluarga Diraja

Meghan Markle membuka cerita bagaimana beliau memasuki peranan diraja “secara naif”.

Wawancara Meghan Markle dan suaminya Putera Harry bersama Oprah Winsfrey yang ditayangkan di CBS pada hari Ahad yang lalu. Duchess of Sussex itu berkata,

“Saya memasukinya dengan naif, saya tidak membesar dengan mengetahui banyak perkara tentang keluarga diraja. Ia bukan sebahagian perbualan di rumah. Ia bukan perkara yang kami ikuti.” -Meghan Markle

Sewaktu ditanya adakah beliau melakukan sebarang kajian ketika bercinta dengan Harry. Meghan menjawab,

“Saya tidak melakukan kajian. Saya tidak pernah mencari suami saya. Saya tidak merasa ianya perlu.”- Meghan Markle

Meghan turut menambah bahawa beliau tidak sepenuhnya memahami apa ertinya menjadi working royal.

Meghan dan Harry secara rasmi telah mengundur diri dari peranan mereka sebagai senior royals tahun lepas. Keinginan mereka untuk menjalani kehidupan keluarga yang normal turut mempengaruhi mereka dalam membuat keputusan.

Walaupun Meghan dan Markle tidak lagi menggunakan gelaran Royal Highness, mereka akan mengekalkan mengekalkannya dengan gelaran Duke and Duchess of Sussex.


Comel! Nicolas Cage Sah Berkahwin Dengan Wanita Jepun Beza Usia 31 Tahun

Akhirnya Nicolas Cage mengakhiri zaman bujangnya dengan mengahwini seorang wanita berasal dari Jepun bernama Riko Shibata pada 16 Februari 2021.

Seperti yang dilaporkan oleh People, aktor kacak ini berkahwin dengan Riko Shibata di Las Vegas, Amerika Syarikat.

Dari gambar perkahwinan yang tular, Nicolas, yang beza 31 tahun  dengan Riko, nampaknya mengenakan sut hitam. Sementara itu, Riko kelihatan anggun memakai kimono pengantin Jepun.

“Ya, itu benar. Kami sangat gembira sekarang,” kata Nicolas Cage yang mengesahkan perkahwinannya.

Nicolas Cage dan Riko Shibata dilaporkan bertunang pada bulan Ogos 2020.

“Saya tidak bertemu dengannya dalam enam bulan, kami sangat gembira bersama dan sangat teruja untuk meluangkan masa bersama jadi akhirnya saya berkata ‘Lihat, saya ingin menikah dengan anda dan kami bertunang melalui FaceTime,” kata Nicolas Cage.

Perkahwinan dengan Riko Shibata adalah perkahwinan kelima untuk Nicolas Cage. Sebelumnya, dia berkahwin dengan Erika Koike pada tahun 2019.

Sebelum berpisah dengan Erika, Nicolas Cage telah berkahwin selama 10 tahun dengan Alice Kim. Dari perkahwinan itu mereka dikurniakan seorang putera bernama Kal-El Coppola.

Nicolas Cage juga berkahwin dengan Lisa Marie Presly selama 100 hari pada tahun 2002. Setahun sebelumnya dia memutuskan pertunangannya selama enam tahun dengan Patricia Arquetta.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mas Khan Nafi Sombong, Ambil Keputusan Berehat Seketika Dari Industri Hiburan

Pelakon Mas Khan menerusi hantaran di Insta-story menafikan bahawa dirinya sombong terhadap wartawan yang cuba menghubunginya baru-baru ini.

Jelas Mas Khan atau nama sebenarnya Mas Hidzhir Khan bin Mas Fadzillah Khan, 27 dia akui ramai wartawan yang telah hubunginya bagi mendapatkan maklumat lanjut mengenai aktiviti yang dilakukannya bersama kumpulan tabligh.

Bagaimanapun, dia enggan ditemubual dan mendedahkan ingin berehat seketika daripada industri hiburan.

“Ye betul memang ramai wartawan yang contact (hubungi) saya pagi tadi(semalam)..janganlah anggap saya sombong, cuma saya nak berehat seketika dalam industri” tulisnya

Dalam pada itu, selain Mas Khan penyanyi rap popular MK K-Clique turut dilihat bersama-sama kumpulan tabligh itu bagi mendalami pelbagai pengajian asas agama. Malah empunya nama sebenar Muhammad Hairi Amin Hamdan, 25 ini berkesempatan untuk menunggang kuda yang merupakan salah satu pengisian aktiviti di sana. Difahamkan, mereka telah meluangkan masa untuk bersama kumpulan jemaah tabligh selama tiga hari di Jerantut, Pahang.

Menerusi hantaran terbaharu MK di laman Instagram nya, dia telah memuatnaik foto bersama pendakwah bebas, Maulana Helmi.

A post shared by MK K-CLIQUE (@hairiwhuut)

Meninjau ke ruangan komen, rata-rata pengikutnya mengucapkan rasa syukur dan terharu melihat kepada perubahan yang dilakukan oleh penyanyi itu.


Ini Jumlah Yang Dibayar Kepada Meghan & Harry Untuk Wawancara Dengan Oprah Winsfrey

CBS dilaporkan telah membayar jutaan dolar untuk memiliki hak penyiaran wawancara yang sangat dinanti-nantikan iaitu wawancara Oprah Winsfrey bersama Putera Harry dan Duchess of Sussex, Meghan Markle.

Wawancara berdurasi selama dua jam itu, disiarkan pada hari Ahad jam 8 malam itu melibatkan kos rangkaian yang cukup banyak di antara $7 juta dolar ( RM28.6 Juta) sehingga $9 juta dolar (RM36.8 Juta), dipetik dari Wall Street Journal.

CBS turut membeli hak yang menguntungkan, mengenakan caj sebanyak $325,000 (RM1.3 Juta) untuk setiap saat waktu komersil – dari Winsfrey Harpo Production, dan boleh melesenkan wawancara di pasaran antarabangsa.

Dalam sedikit snippets dari wawancara “CBS This Morning” pada hari Jumaat, Meghan Markle memberitahu Oprah Winsfrey bahawa beliau merasa “dibebaskan” untuk berbicara mengenai dirinya sendiri selepas pernah menolak permintaan awal hos rancangan tersebut kerana beliau “tidak diizinkan” bercakap dengannya ketika itu.

Istimewanya mengenai wawancara ini, kerana ia adalah wawancara pertama pasangan Meghan Markle dan Putera Harry semenjak mereka keluar dari Istana Buckingham pada tahun lalu.


Friendship Goals! 4 K-Pop BFF Yang Ramai Tidak Tahu

Sesetengah peminat menghasilkan relationship names untuk pasangan A-list seperti ‘Chaelisa’ untuk Rosé dan Lisa BLACKPINK, atau ‘Taeny’ untuk Taeyeon Girl’s Generation dan Tiffany. Berikut adalah persahabatan di antara ahli kumpulan K-Pop berlainan yang ramai tidak tahu.

Menurut Irene dalam episod rancangan JTBC Idol Room, persahabatannya dengan Jennie bermula di tempat yang tidak disangka iaitu di salun rambut. Jennie adalah orang pertama yang memulakan perbualan dan memanggilnya unnie, dan persahabatannya kekal sejak itu.

Selain berbual di acara anugerah dan tagging sesama sendiri di media sosial, pasangan ini sering dilihat makan bersama dan mereka pernah dilihat oleh peminat di sebuah restoran LA dimana mereka mengambil foto mendapat bil pada masa yang sama.

Jennie bukanlah satu-satunya ahli Blackpink yang mempunyai hubungan rapat dengan kumpulan yang lain. Lisa Blackpink telah mengenali bekas ahli kumpulan Got7 Bambam sejak kecil. Dan mereka kini bekerjasama sebagai duta jenama telekomunikasi Thailand, AIS.

Kedua-dua idol SM Entertainment, Taeyeon dan Heechul sudah rapat semenjak permulaan karier mereka. Dalam variety show Fun Game, Heechul berkongsi bahawa Taeyeon adalah rakan yang beliau akan cari setiap kali mengalami kesusahan.

Baru-baru ini, kedua-duanya mengadakan perbualan secara terbuka mengenai kehidupan mereka di Petionista Taengoo, di mana mereka berbicara mengenai kesukaran menjadi idol. Mereka turut membincangkan hubungan Heechul dengan Momo TWICE.

The Padding Squad atau Padding Friends adalah sekumpulan K-Pop idol yang terdiri dari Wanna One dan Sungwoon Hotshot, Taemin Shinee, Kai EXO, Jimin BTS, Ravi, Vixx, dan Timoteo Hotshot.

Sewaktu penampilan di Weekly Idol, Sungwoon menjelaskan bahawa kumpulan ini pada awalnya hanya terdiri daripada Timoteo, Taemin, dan Kai, tetapi mula berkembang sewaktu mereka mula mengajak rakan-rakan rapat yang lain untuk menyertai aktiviti mereka.

Sungwoon turut berkongsi bahawa mereka sering menghabiskan masa dengan makan di luar, bermain biliards, dan permainan kad. Kumpulan ini menjadi demakin rapat sehingga Taemin membelikan mereka semua padded coats yang sama dan mempunyai reka bentuk khas yang mewakili mereka dan mempunyai nickname kumpulan mereka sendiri.

Best kan persahabatan diorang walaupun dari kumpulan yang berbeza!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isa Isarb Akui Bertumbuk, Bayar Kos Rawatan Mangsa Pergaduhan

Youtubers terkenal, Isa Isarb yang didakwa terlibat dalam insiden pergaduhan sehingga menyebabkan kecederaan terhadap beberapa individu di gelanggang futsal baru-baru ini tampil menjelaskan perkara sebenar.

Menerusi sebuah video di IGTV yang dimuatnaiknya, Isa akui dia turut terlibat dalam pergaduhan itu kerana berasa geram setelah mendapat panggilan telefon daripada rakannya yang memberitahu telah dipukul beramai-ramai. Menurutnya, selain beberapa pengamal media sosial terkenal terdapat beberapa selebriti lain yang turut sama terlibat dalam pergaduhan tersebut.

“Time tu aku dekat Mid-Valley tiba-tiba dapat panggilan telefon daripada Isarb Hafiz memberitahu ‘Isa ada artis-artis lain, influencer lain pukul aku dekat Fero Futsal Subang”

“Bila dia cakap macam itu, time(masa) itu punya emosi ‘mana boleh artis lain nak pukul dia ni’. Time (masa) tu terus aku bergegas ke Fero. Masa aku on the way (dalam perjalanan) ke sana, Hafiz dah call (hubungi) abang-abang dekat Sungai Buloh tempat kami membesar, beritahu yang dia dah kena pukul dekat Subang”

“Bila saya sampai dekat Fero Futsal, memang datang dalam keadaan marah sebab apa? Sebab kawan kena pukul, lepas itu kena pukul depan ramai orang dan artis lain pun pukul. Time (masa) itu dengar semua, dalam keadaan itu sampai-sampai ja saya pun buat apa yang diorang buat, diorang pukul, saya pukul balik” dedahnya

Bagaimanapun, tegas pemilik akaun YouTube IsaIsarb yang mempunyai lebih dua juta pengikut itu, pergaduhan tersebut bukanlah hanya mencederakan seorang individu sebaliknya terjadi dalam beberapa pecahan kumpulan yang berlaku pada waktu yang sama.

“Ini video dia. Dekat belah sini ada satu fight (pergaduhan) lepas itu dekat bahagian tengah kalau korang boleh tengok ada satu fight (pergaduhan)”

“Masa itu ada lebih kurang tiga empat fight(pergaduhan) yang berlaku dekat sana dan pihak aku sendiri pun ada yang kena pukul kalau korang perasan” katanya

Dedah Isa , pelakon Aedy Ashraf selaku presiden kelab futsal yang terlibat dalam pergaduhan itu ada menghubunginya bagi mendapatkan penjelasan yang berlaku. Menurut Aedy terdapat salah faham yang berlaku kerana invididu yang ditumbuk oleh Isa dan rakan-rakannya bukanlah punca pergaduhan tersebut sebaliknya hanya cuba untuk meleraikannya.

“Tiba-tiba dia(Aedy) beritahu yang ‘Bro, yang bro pukul itu bukan orang yang tumbuk Hafiz. Korang salah pukul’. Time tu yang saya mula one step back dan berfikir balik. Habis itu siapa yang pukul Hafiz? Bila saya tanya diorang semua, tanya Hafizdia tetap beritahu yang 2-3 orang pukul dia.

“Bila tanya dengan Aedy, yang pukul Hafiz adalah budak 18 tahun yang lain hanya cuba meleraikan, dia cakap macam itu.So time itu dah jadi pelik dan saya terus ke balai polis dan buat report segala apa yang berlaku. Team saya buat report, team dia pun buat report” katanya lagi

Jelas Isa, individu yang cedera itu turut menghubunginya dan dia berasa terharu kerana masih dapat sokongan daripadanya meskipun menjadi mangsa ‘tersalah pukul’ dalam insiden tersebut. Malah demi menyelesaikan kes itu, kedua-dua mereka juga telah bersetuju menarik semula laporan polis dibuat dan Isa turut bersetuju untuk membayar kos rawatan dan lain-lain yang berkaitan berjumlah RM8,000.

Meskipun telah selesaikan kes tersebut, Isa terkejut kerana keesokan harinya ia menjadi tular dipercayai disebarkan oleh seorang individu di laman Twitter. Akuinya lagi, kesan daripada kes itu dia mengalami pelbagai kerugian selain turut menjejaskan nama baiknya.


Aktres K-Drama 90-An ‘Light Of The Youth’ Ditemui Mati

Aktres Korea yang pernah muncul dalam drama popular 90-an ‘Young Man’s Yangji’ dan ‘Light Of The Youth’, Lee Jieun ditemui mati.

Menurut Naver, Lee Jieun yang berusia 52 tahun itu ditemui mati di rumahnya yang terletak di Jung-gu, Seoul sekitar jam 8 malam  KST hari sebelumnya.

Pihak polis berada di tempat kejadian setelah menerima laporan dari seorang kenalan bahawa ‘Lee Jieun tidak menjawab panggilan’. Lee Jieun diketahui tinggal sendirian setelah anak lelakinya menyertai ketenteraan.

“Kami menerima panggilan daripada seorang kenalan yang mengatakan bahawa mereka tidak dapat menghubunginya.”- Pihak Polis

Lee Jieun yang memulakan debutnya sebagai model dalam program SBS ‘Good Morning’ pada tahun 1994, memenangi Anugerah Pelakon Baru Terbaik pada Blue Dragon Film Festival ke-16 dan Festival Filem Daejong ke-34 untuk filem ‘Kum Hong Ah Kum Hong Ah’. Pada tahun 1995, beliau muncul dalam drama ‘Young People’s Yangji’, yang berjaya membuatkan wajah dan namanya dikenali ramai.

Sewaktu artikel ini ditulis, punca kematiannya masih belum diketahui. Autopsi akan dilakukan untuk mengetahui punca sebenar kematian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dalam Diam, Aktor Bollywood Terkenal Ini ‘Berkampung’ di Batam, Indonesia

Dalam diam, rupanya aktor bollywood Dev Patel yang terkenal menerusi filem Slumdog Millionaire, Lion, dan Hotel Mumbai ke Indonesia untuk filem terbaru.

Muncul dalam projek filem terbaru bertema mitologi makhluk Hanoman berjudul Monkey Man, Dev Patel, yang juga pengarah, memilih untuk melakukan penggambaran di Batam, Kepulauan Riau.

Berita ini didedahkan oleh netizen di Twitter baru-baru ini yang mengaku telah melihat Dev Patel dan rombongannya di Batam menjalani penggambaran Monkey Man.

Dev Patel is in Batam shooting his new upcoming movie *and* directorial debut, Monkey Man. WHEN’S THE NEXT FLIGHT we boutta storm pic.twitter.com/9nsopzvMZR

— 911, what’s your emergency? (@Muthia911) March 6, 2021

Namun, tidak lama kemudian sejumlah akaun rasmi seperti Filmmaker Indonesia akhirnya mendedahkan suasana penggambaran Monkey Man di Batam. Dikatakan bahawa proses penggambaran untuk filem debut Dev Patel sebagai sutradara telah selesai.

Dari situ juga diketahui bahawa proses pembuatan filem ini, yang juga dihasilkan dan ditulis oleh Dev Patel, mengambil masa 64 hari.

Moment ketika film #MonkeyMan yang disutradarai Dev Patel selesai shooting di Batam, Indonesia.

Para kru berkumpul untuk merayakan selesainya 64 Hari shooting film tersebut. pic.twitter.com/1v5AQJP4SW

— Filmmaker Indonesia (@Filmmakerind) March 6, 2021

Dari sejumlah maklumat yang beredar, Monkey Man mempunyai konsep filem bertema fiksyen tetapi dengan suasana yang gelap dan tegang. Menyoroti aksi balas dendam yang dibalut dengan unsur mitologi India.


4 Syarat Putera Harry & Meghan Markle Untuk Ditemubual Oprah Winfrey

Temubual eksklusif Oprah Winfrey bersama Putera Harry dan isterinya, Meghan Markle ternyata mengejutkan dunia kerana pasangan diraja ini telah mendedahkan beberapa perkara sulit dalam istana buat pertama kalinya.

Antara pendedahan yang mengejutkan termasuklah pengakuan Duchess of Sussex itu yang mendakwa keluarga diraja Britain telah meluahkan kebimbangan mengenai warna kulit anak mereka, Archie yang dilahirkan dengan warna kulit yang terlalu gelap. Bukan itu sahaja, bekas pelakon itu turut mendakwa iparnya, Kate Middleton telah membuatkannya mengalirkan airmata berkenaan isu gaun gadis bunga.

Di sebalik temubual tersebut, Oprah turut mededahkan beberapa fakta panas dan menarik berdasarkan persetujuan bersama Putera Harry dan Markle.

Menurut Oprah, segala topik yang dibincangkan bersama dan disiarkan di seluruh dunia itu tidak mempunyai sebarang tapisan. Disebabkan itu, pendedahan seperti isu perkauman, monarki diraja dapat dikongsi buat pertama kalinya oleh pasangan diraja tersebut. Malah ia adalah permintaan mereka sendiri yang mahu tanpa sebarang suntingan.

Difahamkan, stesen televisyen ITV telah membayar £1 juta (RM5.7 juta) untuk hak penyiaran program tersebut selama dua jam. Impak dari siaran tersebut, seramai 17.1 juta rakyat Amerika Syarikat (AS) telah menonton rancangan itu sekaligus menjadikannya sebagai program TV khas kedua yang meraih tontonan kedua tertinggi bagi tahun ini.

Pasangan diraja itu juga telah menetapkan bahawa iklan dan sinopsis untuk rancangan tersebut tidak boleh disunting sama sekali.

Sepanjang ditayangkan juga, Putera Harry dan Meghan juga hanya mahu penyiar menggunakan gambar dan video yang disediakan mereka untuk mempromosikan rancangan tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Instafamous’ Dikecam Selepas Ketawa Lihat Mangkuk Tingkat Murid

Seorang pengamal media sosial terkenal yang juga usahawan dikecam di laman Twitter selepas memuatnaik ciapannya berkenaan seorang pelajar sekolah rendah yang membawa bekal makanan di dalam bekas mangkuk tingkat.

Dalam ciapannnya, wanita tersebut yang juga seorang blogger terkenal meluahkan rasa terkejut selepas melihat saiz mangkuk tingkat yang dibawa oleh pelajar itu selain berseloroh ibunya mungkin menganggap bekalan tersebut untuk beriadah.

Sejurus itu, segelintir pengguna laman Twitter mengecam tindakannya memuatnaik ciapan tersebut selain beranggapan tidak peka akan sensitiviti masyarakat.

Biarpun begitu, sesetengah daripada mereka pula beranggapan wanita tersebut hanya sekadar berseloroh dan tidak mempunyai niat sebaliknya. Menerusi carian Murai.my terhadap akaun pengamal media tersebut, ia telah pun ditetapkan pada tetapan privasi dan perkongsian yang dibuat oleh netizen tersebut kini hangat diperkatakan.


Memang ‘Otak Bisnes’! Keluarga Kardashian-Jenner Bakal Mempunyai Perniagaan Baru

Keluarga Kardashian-Jenner kelihatan sudah bersedia untuk menjalankan perniagaan baru.

Dipetik dari PEOPLE, Kim Kardashian West, Khloé Kardashian, dan Kris Jenner telah failkan dokumen cap dagang (trademark) dengan United States Patent and Trademark Office dengan nama Kardashian Kards pada 22 Februari 2021.

Jenama Kardashian Kards akan menjual item termasuklah kad ucapan, kalendar, decals, foto, album foto, gambar, poster, poskad, buku skrap, alat tulis, kertas, buku nota, stickers and transfers, alatan menulis, pemadam, penanda buku, dan kertas pembalut hadiah.

Selain menjadi bintang realiti TV, Kardashian-Jenner memiliki pelbagai perniagaan di bawah nama mereka. Salah seorang yang paling awal menjalankan perniagaan adalah DASH, butik pakaian Kourtney, Kim dan Khloé yang dibuka bersama di Calabasas, California pada tahun 2006, satu tahun sebelum tayangan perdana Keeping Up With The Kardashians.


“Saya Baca Semua..”- Amelia Henderson Ulas Tentang Komen Buruk Netizen

Menyedari dirinya berada dalam industri hiburan, pelakon Amelia Henderson mengakui dia tidak terkecuali sering mendapat komen negatif di media sosial. Amelia sedar, tidak semua orang suka kepada kita walaupun kita berasa sudah terbaik. Wanita berusia 25 tahun itu menganggap sebagai lumrah dalam kehidupan.

“Saya rasa dalam apa yang anda buat, contohnya jika di pejabat sekalipun, mesti ada yang suka atau tak suka dengan anda. Itu lumrah dalam kehidupan”- katanya

Menurut Amelia, dia tidak perlu merasa sensitif atapun sakit hati kerana dia sedar kebanyakkan komen-komen negatif  diterima dari orang yang tak dikenali.

“Tapi bezanya bila saya post apa-apa dalam media sosial, semua orang boleh nampak. Tapi saya rasa tak boleh rasa terlalu nak sensitif atau sakit hati. Sebab saya faham berada dalam bidang ini. Kadang-kadang orang buat keputusan untuk tak suka anda tanpa mengenali anda. Kemudian benda tu tak boleh nak kawal, anda tak boleh nak buat apa apa tentang itu. Asalkan anda tahu dekat diri anda,  buat yang terbaik dan tak menyakitkan hati siapa siapa.”- ujarnya

Memilih untuk mengabaikan komen-komen netizen, bekas isteri kerabat diraja ini menyedari bahawa tujuan mereka hanya untuk mendapatkan perhatian.

“Saya rasa kita kena abaikan komen-komen netizen.  Kadang-kadang mereka buat kecoh hanya untuk dapatkan perhatian dari anda. Dan lepas tu kalau anda bagi perhatian itu, netizen akan menang sebab mereka wujud untuk mengundangkan kemarahan atau provoke.

“Mereka bukannya nak betulkan apa kita buat pun. Sebab mereka tak letak muka, tak letak nama, kita tak kenal dia siapa. Kita tak tahu dia orang Malaysia ke tak? Dia mungkin main type je komen tu”- tambahnya lagi

Namun, Amelia lebih memilih untuk bersabar sahaja dan enggan terlalu melayan komen berbaur negatif yang ditujukan kepadanya.

“Walaupun ada beribu komen dalam laman media sosial saya, sebenarnya saya ada masa untuk lihat semua dan baca. Kadang-kadang ada komen yang menyakitkan hati. Tapi saya kena selalu ingat, saya dilindungi keluarga, kawan dan pihak pengurusan yang sayang saya”- katanya dalam sebuah wawancara bersama Bernama TV

Sementara itu, mengenai perkembangannya dalam dunia lakonan, Amelia akan muncul dalam drama Romantika 4 Hari 3 Malam bergandingan dengan aktor Sean Lee. Dreama ini boleh ditonton secara PERCUMA di  WeTV setiap Rabu hingga Sabtu!

A post shared by WeTV Malaysia (@wetvmalaysia)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


OST Raya And The Last Dragon Dinyanyikan Oleh YonnyBoii & 3 Penyanyi Ini!

Filem Disney berjudul Raya dan Naga Terakhir (Raya And The Last Dragon) kini tengah hangat ditayangkan di seluruh pawagam tanah air.

Menariknya mengenai filem Walt Disney Animation Studios yang pertama berinspirasikan budaya Asia Tenggara,empat artis muzik terkenal yang berasal dari Indonesia, Filipina, Thailand dan Malaysia. Penyanyi-penyanyi tersebut adalah Yonnyboii,Raisa,Matthaios dan SPRITE.

Lebih menarik lagi, lagu ini juga mengandungi alat muzik etnik Asia Tenggara seperti Seruling, Perkusi Etnik, Bungkau atau Hap Rahang, Angklung, alat muzik tradisional dari Thailand, Gamelan dan Suling Sunda. Mastering untuk lagu ini dibuat oleh Jurutera Mastering yang pernah memenangi Anugerah Grammy, Chris Athens.

Difahamkan, lagu ini akan dilancarkan bersama-sama dengan video lirik pada 12 Mac 2021, diikuti dengan video muzik yang menampilkan keempat-empat artis pada akhir bulan Mac 2021.


Cara Mudah Sertai Aktiviti Larian Dengan Aplikasi ‘District’, Boleh Menang Proton X50!

District Race Malaysia anjuran AIA Vitality kembali lagi dan bersiap sedia untuk memperkasa rakyat Malaysia melalui acara digital augmentasi realiti baharu dengan penyertaan percuma.

Edisi terbaharu District Race Malaysia yang  dilancarkan pada1 Mac 2021 menggalakkan orang ramai untuk menjalani kehidupan aktif dan sihat dalam norma baharu dengan menawarkan satu pengalaman menjelajah bandar yang menyeronokan melalui aplikasi District.

Tahun ini, District bersama penajanya AIA Vitality telah meluaskan penyertaan acara ini ke seluruh negara yang memberi peluang kepada semua rakyat Malaysia untuk menyertainya dan menikmati keseronokannya bersama.

Versi baharu aplikasi District ini menawarkan para penggunanya dengan pelbagai pilihan penyertaan tanpa mengira tahap kecergasan mereka.

Cara paling mudah untuk bermula adalah dengan berjalan kaki, berjoging atau berlari ke lokasi titik semak maya berhampiran. Hanya buka aplikasi, tekan ‘Start’, dan jalan mengikut lokasi-lokasi GPS untuk meraih mata. Jelajahlah di sekitar kawasan kejiranan atau di taman berhampiran; titik semak berada di mana-mana sahaja.

Aktiviti-aktiviti ini boleh dijejaki melalui aplikasi District atau dengan menghubungkan peranti boleh pakai yang dilengkapi GPS, misalnya Garmin. Selepas dihubungkan dengan peranti, semua rekod aktiviti akan diselaraskan terus kepada aplikasi District dan mata yang diraih akan dikredit dan dikira untuk kedudukan keseluruhan. Proses menyertai sesuatu acara tidak pernah semudah ini.

Di samping pertandingan bulanan, satu cabutan Hadiah Utama juga akan berlangsung sepanjang tempoh acara bermula 1 Mac hingga 30 Jun, dengan pelbagai hadiah menarik menjadi rebutan. Sebarang aktiviti yang berjaya meraih 2,000+ mata terkumpul akan melayakkan peserta untuk satu peluang bagi cabutan bertuah tersebut.

Pemenang bertuah berpeluang membawa pulang sebuah kereta Proton X50 baharu. Di samping itu, terdapat lebih daripada 40 hadiah pertandingan untuk dimenangi termasuk jam tangan Garmin, peralatan adidas dan banyak lagi.

Aplikasi District boleh dimuat turun melalui App Store dan Google Play Store.

Pendaftaran am District Race Malaysia anjuran AIA Vitality masih lagi dibuka secara percuma dengan memuat turun aplikasi di: https://rebrand.ly/DistrictRaceMY


6 Watak Perampas Suami Orang Dalam K-Drama Yang Membuatkan Penonton Sakit Hati

Kebanyakan K-Drama sering menonjolkan kisah tentang suami atau isteri yang curang dalam perhubungan. Antaranya adalah drama The World of the Married yang berjaya mencuit hati peminat dan mereka sangat setia dengan drama ini.  Drama ini juga mengisahkan tentang kisah rumahtangga yang lebih fokus tentang kecurangan seorang suami. Penonton dapat melihat bagaimana kekecohan yang berlaku gara-gara orang ketiga. Yang lebih membuatkan peminat drama ini merasa sakit hati adalah lakonan sang suami yang seolah-olah tidak ada perasaan yang dia sebenarnya curang dan seorang penipu.

Untuk artikel kali ini, kami akan kongsikan 6 watak perampas suami orang yang akan mengganggu hati peminat dan akan membuatkan penonton merasa geram dan sakit hati. Jom kita tengok!

Sekiranya anda menonton drama bersiri Love (ft. Marriage & Divorce), anda pasti akan mula merasa sakit hati dengan watak A Mi (Song Ji In) dalam drama tersebut. Dia menjalinkan hubungan sulit dengan Shin Yu Shin (Lee Tae Kon), yang merupakan seorang doktor dan suami kepada Sa Pi Young (Park Joo Mi).

Cinta mula berputik antara A Mi dan Yu Shin sewaktu mereka duduk bersebelahan di dalam pesawat ke Korea Selatan. A Mi tetap mendekati doktor tersebut walaupun sebenarnya dia sudah mengetahui bahawa Yu Shin sudah mempunyai isteri dan anak.

Watak pelakon yang sangat menyakitkan hati ini adalah Cheon Seo Jin (Kim So Yeon) di dalam drama The Penthouse. Seo Jin sebenarnya sudah bersuami iaitu seorang doktor yang bernama Ha Yoon Cheol ( Yoon Jong Hoon), namun dia tetap memilih untuk berlaku curang dengan suami Shim Su Ryeon (Lee Ji Ah) iaitu Joo Dan Tae (Uhm Ki Joon). Akhirnya pasangan Joo Dan Tae dan Cheon Seo Jin telah memutuskan untuk mengikat tali pertunangan di The Penthouse 2.

Memiliki wajah yang lembut dan sentiasa terlihat sempurna dan baik, siapa sangka bahawa On Yoo Ri (Pyo Ye Jin) sebenarnya telah menjalinkan hubungan dengan Park Sung Joon (Lee Sang Yoon). Dalam drama bersiri V.I.P, isteri Park Sung Joon, Na Jung Sun (Jang Na Ra) mula merasa curiga tentang suaminya yang berlaku curang dan mencurigai tiga wanita yang bekerja di pejabat yang sama dengannya.

Drama bersiri The World of the Married telah berjaya membuatkan penonton terlalu marah dengan pelakon Yoo Da Kyung (Han So Hee). Dia membawakan watak yang curang dengan suami Ji Sun Woo (Kim Hee Ae) iaitu Lee Tae Oh (Park Hae Joon). Tidak hanya itu, Da Kyung juga meminta Tae Oh untuk menceraikan isterinya.

Min Yoo Ra (Lee Elijah) juga membawakan watak sebagai perampas suami orang dalam drama bersiri The Last Empress. Yoo Ra yang merupakan jurucakap kerajaan telah menjalinkan hubungan dengan Kaisar Lee Hyuk (Shin Sung Rock). Tidak hanya merosakkan rumahtangga orang lain, dia juga memiliki sifat yang jahat  dan gila kuasa. Dia juga telah merancang untuk membunuh isteri Kaisar, Oh Sunny (Jang Na Ra).

Watak perampas seorang pelakon dalam drama Pink Lipstick iaitu Kim Mi Ran (Seo Ju Yeong) yang juga menjalinkan hubungan sulit dengan suami sahabat baiknya Park Jung Woo (Lee Joo Hyun). Tidak hanya itu, anak angkat Jung Woo dan isterinya yang sah Yu Ga Eun ternyata adalah anak hasil dari hubungan gelap antara Mi Ran dan Jung Woo. Penonton juga berasa geram dan sakit hati dengan watak yang berjaya dilakonkan oleh Mi Ran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Oprah Winfrey Mengaku 3 Kenyataan Dari Meghan Dan Harry Ini Amat Mengejutkan

Oprah Winfrey menyatakan beberapa momen yang mengejutkan sewaktu wawancara eksklusif beliau bersama Putera Harry dan Meghan Markle.

Menurut sebuah video yang dimuatnaik di Youtube CBS This Morning, Winfrey setelah akui terkejut dengan beberapa pendedahan yang dibuat oleh Putera Harry dan Meghan Markle. Salah satunya mengenai warna kulit Archie.

“Saya rasa tentang warna kulit. perbincangan mengenai warna kulit Archie. Ia mengejutkan saya” – Oprah Winfrey

Dalam wawancara Oprah Winfrey bersama Putera Harry dan Meghan Markle, pasangan itu mendedahkan bahawa ada ahli keluarga diraja yang menyuarakan kebimbangan dan bercakap mengenai warna kulit Archie sebelum dilahirkan.

Winfrey bertanyakan siapakah ahli keluarga diraja yang dimaksudkan, tetapi pasangan itu enggan menyatakan siapa yang membuat pernyataan tersebut.

Winfrey turut memberitahu bahawa beliau terkejut dengan pendedahan Putera Harry dan Meghan Markle. Dan segmen kedua wawancara yang mengejutkan Oprah Winfrey adalah apabila Meghan Markle memberitahunya bahawa Meghan pernah berniat mahu bunuh diri.

“Itulah sebabnya saya menjelaskan, ‘adakah anda berasa sedih atau berfikir untuk membunuh diri?’ Itu juga sangat mengejutkan saya.”- Oprah Winfrey

Meghan memberitahu Winfrey bahawa beliau pernah berniat untuk membunuh diri setelah menyertai keluarga diraja, dan menyatakan bahawa beliau ‘malu menyatakannya pada waktu itu dan malu mengakuinya kepada Harry’.

Oprah Winfrey turut menyatakan bahawa beliau terkejut sewaktu Putera Harry memberitahunya dia berasa “terperangkap”. Putera Harry memberitahu Oprah Winfrey bahawa Meghan membantunya menyedari betapa terperangkapnya dia.

Oprah Winfrey turut bertanya bagaimana Putera Harry berasa terperangkap setelah menjalani kehidupan “hak istimewa” sebagai putera, Harry menjelaskan beliau beliau “terperangkap dalam sistem”, dan menyatakan keluarganya juga.

“Bapa dan abang saya, mereka terperangkap. Mereka tidak dapat keluar. Dan saya mempunyai belas kasihan yang besar”- Kata Putera Harry


“Saya Geleteknya Tapi Tak Bangun”- BCL Kongsi Momen Dramatik Saat Ashraf Sinclair Meninggal Dunia

Bunga Citra Lestari mengimbau kembali momen sebelum Ashraf Sinclair meninggal dunia. Kenangan ini dikongsikan kepada hos terkenal Boy William, di mana BCL  menceritakan kronologi malam sebelum Ashraf pergi buat selamanya.

“Malam sebelumnya, kami baru dari New York,  dan kemudian kami tidur, dan seterusnya pada waktu pagi dia (Ashraf) sibuk meeting, dan saya membuat persiapan untuk fitting segala macam buat Idol (Indonesian Idol),” kata BCL di saluran YouTube Boy William, Selasa (9/3).

“Kemudian (saya) pergi ke Idol, dia pergi ke tempat meetingnya. Pada sebelah petang dia masih sama, chat segala macam,” tambahnya.

“Ketika saya pulang, dia ada di bilik lagi, saya rasa dia mahu mematikan TV, dia terus berbual sebentar. Saya sempat minta dia pilihkan gambar-gambar yang cantik di telefon. Kemudian dia cakap mahu tidur, saya pun minta diri untuk ke bilik air membasuh wajah. Kembalinya saya ke bilik, saya kejutkan dia tapi tak bangun”

BCL tiba-tiba panik melihat Ashraf yang tidak menyahut panggilannya. Dia juga berusaha membangunkan semula Ashraf dengan pelbagai cara. Momen pada waktu itu sangat dramatik sehingga BCL merasakan bahawa acara itu seperti adegan dalam filem.

“Seperti yang saya melakukan (bangunkan dia), seperti dalam filem,” kata BCL.

“Pada mulanya saya, ‘hei sayang’, saya mencium pipinya, saya geleteknya dan tidak bangun. Saya memeluk, mengapa dia tidak bergerak seperti itu. Saya sudah merasa seperti ‘this is real?”

“Kemudian saya seperti, ‘Baiklah, sayang, ini tidak lucu, ini tidak lucu.’ Kemudian saya menarik badan” sambung BCL.

“Saya fikir dia pengsan. Hanya saya yang dapat melihatnya, seperti tidak bergerak. Kemudian saya (panik), ‘OK, apa yang harus saya lakukan, apa yang harus saya lakukan’.”

Nasib baik pada masa itu, ibu BCL tinggal di rumahnya. Dia bergegas berlari ke bilik ibunya untuk memberitahu keadaan Ashraf yang membimbangkan. BCL menjerit dan membangunkan seluruh rumah kerana dia panik dan ingin segera membawa Ashraf ke hospital.

BCL juga mendedahkan bahawa pada masa itu dia sangat panik sehingga dia menghubungi semua saudara terdekat untuk membantunya.

BCL kini mengakui bahawa keadaannya baik-baik saja. Walaupun kadang-kadang dia masih merindui Ashraf, BCL merasa dia harus redha dan meneruskan hidupnya bersama anaknya, Noah Sinclair.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selena Gomez Mungkin Akan Bersara Dari Industri Muzik, Ini Alasannya

Selena Gomez berkemungkinan akan bersara daripada industri muzik dan memberi fokus terhadap karier lakonan dan produser.

Menerusi wawancara beliau bersama Vogue, Selena Gomez menyatakan bahawa beliau mungkin akan bersara dari industri muzik.

“Sukar untuk terus menghasilkan muzik apabila orang yang tidak semestinya menganggap anda serius. Saya mempunyai saat-saat seperti, ‘Apa gunanya” Kenapa saya terus melakukan ini.”- Selena Gomez

Selena Gomez turut menyatakan bahawa muzik ‘Lose You To Love Me’ adalah lagu terbaik yang pernah dirilis oleh beliau, dan masih belum cukup untuk beberapa orang. Selena Gomez yang merilis muzik ‘ Lose You To Love Me’, yang dipercayai banyak diinspirasikan oleh bekas kekasihnya yang kini sudah berkahwin iaitu Justin Bieber pada Oktober 2019.Muzik Lose You To Love Me’ juga menjadi single pertamanya, walaupun gagal mendapat sebarang pencalonan dalam Grammy.

Selena Gomez turut meluahkan rasa syukur kerana masih ramai yang menikmati muziknya.

“Saya rasa masih ramai yang menikmati muzik saya, dan untuk itu, saya sangat bersyukur, saya tetap meneruskannya, tetapi saya rasa lain kali saya akan membuat album yang akan berbeza. Saya ingin mencubanya sebagai percubaan terakhir sebelum saya mungkin bersara dari muzik.”- Selena Gomez

Selena Gomez turut menyatakan bahawa beliau ingin menghabiskan masa dalam produser dan memberikan dirinya real shot dalam karier lakonannya.

Beliau yang kini berusia 28 tahun itu pernah menjadi executive-producer untuk dua siri Netflix, ‘13 Reasons Why‘ dan ‘Living Undocumented‘. Dan kini Selena Gomez sedang menjalankan  penggambaran siri komedi Hulu yang akan datang, ‘Only Murders in the Building‘ bersama Steve Martin dan Martin Short.

“Saya belum menyentuh permukaan yang ingin saya lakukan. Bahagian yang saya mahukan adalah bahagian yang saya perlukan pertolongan. Saya tidak sabar menanti saat pengarah boleh melihat bahawa saya mampu melakukan sesuatu yang tidak pernah dilihat oleh orang lain.”- Selena Gomez


Masih Menjadi Misteri! 3 Fakta Hilangnya Anita Sarawak Yang Anda Patut Tahu

Di manakah gerangan penghibur bertaraf superstar Ithnaini Mohd Taib atau lebih dikenali sebagai Anita Sarawak yang telah ‘menghilangkan’ diri selama lebih 10 tahun dari industri hiburan bersama suaminya. Beliau sangat terkenal pada era awal 1960-an sehingga tahun 20-an dengan lagu-lagu seperti Ayam Den Lapeh, Lodeh Mak Lodeh, dan Seksis.

Pada tahun 1966 hingga 2006 , Anita Sarawak telah muncul dalam beberapa buah filem seperti filem hitam putih  Dua Kali Lima (1966) di bawah arahan M. Amin, filem romantik Mr. Cinderella 2 (2002) di bawah arahan Din C.J, dan filem komedi Diva Popular (2006) di bawah arahan Erma Fatima.

Pelbagai spekulasi kedengaran semenjak Anita Sarawak ‘menghilang diri dari dunia nyanyian dan lakonan. Diam tak diam, sudah lebih 10 tahun Anita Sarawak hilang dari radar dunia hiburan dan pelbagai spekulasi tersebar, namun tiada siapa yang menjawab kesahihannya. Berikut beberapa spekulasi yang menjawab mengenai kehilangan Anita Sarawak yang kami cuba rangkumkan.

Adik kepada Anita Sarawak, Noorkumalasari menyatakan bahawa beliau tidak tahu apa yang harus beliau katakan.

“Saya tidak tahu apa yang harus saya katakan. Saya harap begitu. Kita semua mendoakannya. Kerana saya tidak berpeluang untuk bercakap dengannya. Kakak sulung saya bercakap dengan Mahathir (suami Anita) dan beliau menyatakan kedua-duanya baik-baik sahaja.”- Noorkumalasari

Menurut The Star, dalam rancangan Next To Neelofa pada 24 September 2020, hos rancangan Neelofa bertanyakan mengenai perkembangan Anita Sarawak kepada Noorkumalasari yang merupakan adiknya. Noorkumalasari menyatakan bahawa Anita Sarawak dan suaminya sama-sama melibatkan diri dalam perniagaan hartanah dan akan pergi ke seluruh Amerika Syarikat.

“Daripada perbualan kami sebelum ini, mereka menjalankan perniagaan hartanah. Mereka jual rumah dan tanah, dan mereka akan selalu berpindah randah ke seluruh Amerika Syarikat.”- Noorkumalasari

Dipetik dari laman MStar, Noorkumalasari memberitahu bahawa kakaknya mahu menjalani kehidupan seperti orang biasa.

“Sebenarnya Anita mahu menjalani kehidupan seperti orang biasa. Dia tidak mahu lagi hidup sebagai orang yang dikenali.”- Noorkumalasari

Sehingga kini masih menjadi persoalan ke manakah hilangnya penyanyi dan pelakon yang menjadi pujaan ramai pada suatu ketika dahulu. Teringin nak lihat persembahannya yang energetik di atas pentas lagi!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Alicia Amin Bercadang Mahu Ikat Peranakan?

Tak sampai sebulan berkahwin, model sensasi, Alicia Amin telah membuat pendedahan berani di IG Storiesnya. Manakan tidak, wanita berusia 26 tahun ini memberitahu dia akan mengikat peranakan atau tubal tied. Biar betul? Tapi bukanlah bermaksud dia tidak mahu anak, tetapi dia akan mengikat peranakan jika dapat melahirkan anak kembar.

Kenyataan itu dibuat selepas salah seorang peminatnya di instagram bertanya, apa yang akan berlaku jika dia hamil anak kembar, ini jawapannya;

“Jika saya hamil dengan anak kembar saya akan melahirkannya, tutup kedai dan ikat peranakan  (elak kehamilan)  dan dapatkan hak istimewa yang luar biasa untuk menerima dua anak dalam satu kehamilan. Dan tidak akan mempunyai anak lagi.”- tulisnya

Tak pasti samaada kenyataan yang dikeluarkan oleh bekas peserta Asia’s Next Top Mode itu sekadar jenaka ataupun serius.

Menurut laman Hellodoktor, ikat peranakan atau istilah perubatannya tubal ligation – juga dikenali sebagai tubal tied dan tubal sterilization – merupakan sejenis kawalan kelahiran kekal. Semasa prosedur ini dijalankan, tiub fallopio akan dipotong, diikat atau disekat untuk mencegah kehamilan secara kekal.

Alicia berkahwin pada 14 Februari 2021 dengan pilihan hatinya yang merupakan seorang doktor dikenali sebagai Farzan, di Masjid Saidina Umar Al-Khattab.

A post shared by Alicia Amin (@hangriii)


‘Mak Kau Tak Ajar Dari Kecil Ke?’- Tuala Wanita Dianggap Memalukan, Tony Eusoff Hairan

Nampaknya sambutan Hari Wanita Sedunia juga disambut oleh segelintir masyarakat yang kurang cerdik. Baru-baru ini pelakon Tony Eusoff menyelar sikap sebuah laman kumpulan politik di facebook yang menganggap tuala wanita sebagai sesuatu yang memalukan.

“Baru je sambut Hari Wanita Sedunia tapi ada lagi yang kata tuala wanita ini memalukan. Memalukan siapa sebenarnya? Mak kau tak ajar dari kecil ke?- katanya di laman twitter.

Teguran dari aktor berusia 43 tahun ini susulan dari dakwaan sebuah laman kumpulan politik di facebook itu mengkritik program yang diadakan oleh Wanita Keadilan Johor mengagihkan tuala wanita kepada orang ramai di tepi jalan.

“Apa punya Wanita Keadilan Johor ni? sambut hari wanita bagi #Modes tepi jalan ke? Mana maruah kau? Mana melayu kau? Benda kau letak kat #Ci** lepas tu kau boleh bagi kat tepi jalan macam tu je.

Kalau kau pergi beli kat kedai D*P pun selalunya taukey kedai akan masukan dalam plastik hitam sebab nak jaga maruah org yg beli tu, tapi korang ni dah macam MAKLANG!!”

Kesian kan pada mereka yang berfikiran seperti ini? Rata-rata netizen mengutuk dakwaan laman kumpulan politik ini yang seolah-olah tidak ada modal untuk mencari kesalahan orang lain.

Untuk info, sempena meraikan Hari Wanita Sedunia, Wanita Keadilan Johor mengadakan program menyantuni masyarakat Parlimen Tebrau dan juga Dun Putri Wangsa. Bukan sekadar menjalankan program menyantuni masyarakat setempat, malah mereka juga sempat memberi bantuan berterusan kepada golongan terpinggir, golongan asnaf tegar bandar, ibu tunggal dan juga OKU.

Menerusi gambar-gambar yang dimuatnaik di Facebook Wanita Keadilan Johor, mereka juga mengagihkan tuala wanita dan barang keperluan yang lain kepada orang ramai bermula 6 Mac yang lalu.


Memang ‘Deep’! Pesanan Ibu Hannah Delisha Ini Buatkan Ramai Rasa ‘Terpukul’

Media sosial baru-baru ini heboh dengan kontroversi perkahwinan tak direstui pelakon Hannah Delisha dan Imam Shah. Malah berita ini telah mendapat liputan meluas di media tempatan. Pelbagai isu telah menjadi perhatian netizen termasuklah kenyataan dari ibu kandung Hanna dan ibu mentuanya.

Bagaimana ia bermula dan apa respon Hannah Delisha? Jom semak 5 kronologi kontroversi perkahwinan pasangan artis dari Singapura ini.

Mungkin ramai yang belum tahu, ibu Hannah Delisha, Noor Ashikin Ahmad merupakan seorang penyanyi dikenali di Singapura. Wanita yang mengenakan Niqab ini meluahkan isi hati melalui sebuah puisi di laman Instagram peribadinya. Sebelum ini pun, Noor Ashikin sering kali berkongsi puisi di laman instagramnya mengenai kehidupan.

Namun beberapa hari yang lalu, tanda pagar #ibutakrestu yang disertainya pada salah satu puisinya telah mencetuskan spekulasi. Ramai yang mendakwa bahawa perkahwinan Hannah Delisha dan suami tidak mendapat restu darinya. Walaupun tidak menyebutkan mana-mana nama, namun luahan Noor Ashikin menjadi tular.

Memandangkan tarikh sebenar pernikahan Hannah Delisha terbongkar pada Februari tahun lalu, rupanya Noor Ashikin telah lama membicarakan hal ini. Noor Ashikin atau mesra disapa Kakcik Wujud pernah berkongsi nasihat tentang perkahwinan di sebuah posting di Instagram pada 22 Februari 2020.

Menerusi posting tersebut, Noor Ashikin tumpang gembira melihat majlis perkahwinan dua pelakon wanita iaitu Zahirah MacWilson dan Emma Maembong yang bahagia dengan pilihan hati masing-masing.

Noor Ashikin menulis bagaimana mencari pasangan yang terbaik dan bukannya mencari seseorang bersifat biadab untuk dijadikan sebagai teman hidup.

“Memilih pasangan yang terbaik terletak pada akhlak, kesopanan cara pemikirannya. Baru lah boleh menjadi pembimbing yang adil dan bijak. Bukan yang penuh kebiadapan yang keterlaluan….sehingga tidak mengenal cara berdepan dengan orang yang lebih tua,”-tulisnya.

Melalui posting terbaru Noor Ashikin di Instagram peribadinya, dia mengajak orang ramai untuk berfikir sejenak perasaan si ibu melalui hikayat Antah Berantah.

Melalui puisi tersebut, Noor Ashikin meminta pengikutya berfikir 4 persoalan tentang restu seorang ibu.

“Kenapa dan mengapa beliau tidak merestui perhubungan mereka sebelum bernikah?adakah ia kerana ada “al kisah yang membelenggu?” yang terjadi semasa Sang Anak dan Pasanganya belum bernikah lagi?”- soalnya.

Sehingga artikel ini ditulis, masih tidak jelas apakah punca konflik antara Hannah Delisha dan ibu kandungnya. Apa-apapun Murai MY berdoa semoga sang ibu dan anaknya bersatu kembali, dan kita semua harus ingat,  restu itu adalah suatu yang indah. Semoga dipermudahkan. Amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Adakah Allah Akan Menyayangi Saya?”- Alicia Amin Bercakap Soal Aurat

Model sensasi, Alicia Amin telah membuat pendedahan menerusi IG Storiesnya mengenai netizen yang bercakap mengenai aurat.

Kenyataan itu dibuat selepas salah seorang peminatnya di Instagram bertanya, bagaimana jika anda menutup aurat, Allah akan lebih sayangkan anda dan ini responnya;

“Bagaimana jika saya menutup aurat tetapi saya seorang perempuan jalang, adakah Allah akan lebih menyayangi saya?”- Alicia Amin

Menurut Alicia Amin, dia penat dengan orang berharap bahawa dia akan menutup aurat suatu hari nanti.

“Saya sangat bosan dengan orang seperti… ‘InsyaAllah anda akan menutup aurat suatu hari nanti okay. InsyaAllah bermaksud apabila Tuhan mengizinkannya dan jelas tuhan belum mengizinkannya lagi.”- Alicia Amin

Tambahnya, dia turut membandingkan Malaysia dengan Singapura tentang isu mengenai pemakaian tudung.

Alicia Amin turut menyatakan bahawa mereka tidak boleh meminta orang lain untuk memakai tudung jika mereka tidak mahu.

“Jika anda tidak berpuas hati dengan kes Singapura, anda tidak boleh meminta orang memakai tudung jika mereka tidak mahu.” – Alicia Amin

“Jika anda tidak menyukai orang menyuruh anda memakai tudung, anda harus mempunyai pendirian solidariti dengan wanita di Singapura yang mempunyai hak untuk berpakaian”- tambahnya lagi

Sekadar info, Alicia Amin telah selamat disatukan dengan jejaka pilihannya yang juga doktor, Farzan Iqbal, di Masjid Saidina Umar Al-Khattab, Bukit Damansara, Kuala Lumpur, pada Ahad , 14 Februari 2021.


Rakam Lagu Single Hingga Disihir? – Rizal Ismail

Norrizal Bin Ismail atau lebih mesra dikenali sebagai Rizal Ismail yang dilahirkan pada 6 Disember 1984 di Hospital Kampung Awah, Temerloh, Pahang merupakan anak ke 5 dari 8 orang adik beradik. Rizal adalah pemegang Ijazah Sarjana Pendidikan di UPSI dan kini dia bekerja sebagai seorang pendidik dan pernah bekerja separuh masa sebagai penyampai radio di siaran IKIMfm.

Mungkin ramai yang kurang mengenali siapakah Rizal Ismail. Rizal mula mencipta nama dalam industri seni tanahair sejak tahun 2009 lagi dan dia merupakan ahli sebuah kumpulan nasyid Destiny. Mereka telah menghasilkan 3 album bersama. Album pertama pada tahun 2010 yang berjudul Destiny, Album kedua Bersama Rindu pada tahun 2012, Indah untuk judul album ketiga yang dihasilkan pada tahun 2015, manakala single solo pertama Rizal Ismail pada tahun 2020 yang berjudul Kasih Terindah adalah ciptaan sepenuhnya oleh Along Exists, lirik oleh Eiz Gerilia, Fedtri Yahya dan dia sendiri. Rizal juga baru sahaja selesai dalam penghasilan muzik video untuk single terkininya yang berjudul Korban Kasih.

Menurut Rizal, lagu Kasih Terindah merupakah kisah pengalaman misteri dalam hidupnya hingga tercurahnya idea untuk menghasilkan single tersebut. Lagu tersebut juga berkisahkan tentang kisah perjalanan kehidupan seseorang yang mengalami tekanan dalam menghadapi ujian dan dugaan hidup. Akhirnya bertahan dan terus kembali kepada penciptanya. Tetapi, jika ditonton video muzik lagu tersebut sebenarnya memaparkan cinta tiga segi yang berakhir dengan kekecewaan dan ini membuatkan penonton merasa keliru dan beranggapan sebaliknya.

“Sepatutnya jalan cerita dalam video muzik Kasih Terindah adalah berbeza dari idea saya, sebenarnya muzik video yang terhasil itu adalah idea asal sepenuhnya oleh Rio Production yang mencadangkan untuk menukar jalan cerita di saat akhir. maka terhasillah muzik video tersebut.” Kata Rizal.

Dalam satu temubual kami bersama Rizal, dia telah mendedahkan bahawa dia telah menjadi mangsa sihir sewaktu merakamkan lagu singlenya. Menurut Rizal, dalam proses untuk rakaman, dia telah diganggu hingga kerap kali jatuh sakit dan tidak dapat menyanyi serta rakaman lagu tersebut terpaksa ditangguh beberapa kali. Fikirannya menjadi serabut hingga terasa seperti ingin mencederakan diri sendiri, ibadat wajib dan mengaji Al-Quran menjadi berat dan sempit seolah-olah sesak di dada.

Rizal juga sering diganggu dengan bisikan dan suara-suara pelik hingga tidak dapat tidur malam selama 3 hingga 4 bulan. Selepas berjumpa dengan seorang ustaz untuk merawatnya melalui kaedah perubatan islam, berbagai kejadian telah berlaku.“Saya jumpa rambut orang tua beberapa kali di telapak tangan, terlihat ular di depan mata dan mimpi yang menyeramkan menghantui hidup saya. Peristiwa ini sangat menjejaskan kerja dan usaha saya tertangguh kerana sering jatuh sakit, demam panas secara tiba-tiba dan batuk yang teruk serta macam-macam lagi. Ustaz yang membantu memulihkan keadaan saya  menyatakan bahawa saya telah disihir oleh orang yang dengki dengan pencapaian Rizal sekarang. Penyihir juga berniat untuk membuat Rizal susah mendapat jodoh, pintu rezeki tersekat, hilang seri wajah dan orang benci apabila melihatnya.” kata Rizal.

Rizal mengambil masa hampir 2 tahun untuk menyiapkan proses rakaman lagu tersebut dengan sempurna. Walaubagaimanapun, sambutan dan penerimaan lagu Kasih Terindah amat positif dan telah berada di semua platform digital dan disiarkan di corong radio seluruh Malaysia.

Harapan Rizal, semoga karya yang dikongsikan dengan masyarakat dapat diterima dengan baik kerana baginya karya seni juga adalah salah satu medan dakwah untuk menyampaikan pesanan, ingatan dan nasihat yang positif kepada pendengar agar dapat menjadi saham di akhirat kelak.

Jom kita layan muzik video Kasih Terindah yang telah dikeluarkan oleh label ternama di Malaysia iaitu MVM Production. selamat berhibur!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cardi B Luah Rasa Kesal Terhadap Sebuah Rancangan TV, Ada Apa Ya?

Cardi B meluahkan rasa tidak setujunya  mengenai sebuah rancangan realiti E! yang bakal merilis episod “True Hollywood Story” mengenai pemenang-pemenang Grammy.

Cardi B meluahkan rasa tak puas hatu terhadap E! Hollywood Story kerana menceritakan kisahnya tanpa bertanyakan padanya terlebih dahulu.

“Saya sayangkan E! Dan saya sentiasa bersyukur terhadap semua penghargaan yang diberikan, tetapi saya tidak pernah bersetuju dengan E! Hollywood Story. Hidup saya adalah kisah saya. Bagaimana seseorang boleh menceritakan kisah saya tanpa bertanya kepada saya?.”- Cardi B

Melalui laman Twitter beliau, Cardi B turut menyatakan bahawa beliau akan menceritakan kisahnya apabila beliau sudah bersedia.

“Saya ingin menceritakan kisah diri saya sendiri apabila saya sudah bersedia. Saya pernah dan dipengaruhi oleh banyak perkara buruk sejak remaja. Bila saya bersedia, saya ingin bercakap tentangnya.”- Cardi B

Selebriti Hollywood lain seperti Beyoncé pernah menceritakan kisah hidupnya pada tahun 2013 “Life Is But A Dream”. Taylor Swift melakukan hal yang sama dalam “Miss Americana” tahun lalu, dan Katy Perry merilis “Part Of Me” pada tahun 2012.